open-index/open-wikipedia-markdown huggingface dataset:
意大利文

**意大利文**（；，國際音標：；重有種講法做「意大利語言」，意文：**lingua italiana**，國際音標：），簡稱**意文**，係屬於印歐語系意大利語族羅曼亞語族嘅語言，主要通用喺意大利。而家大概有6千3百萬人用意大利話做母語，大多數係意大利人。意大利文詞彙喺音樂、作曲嘅領域有好多應用。意大利文係羅曼語族中最似拉丁文嘅話之一，尤其係辭彙，另外意大利文嘅輔音有長短之分，同拉丁文一樣，而其他嘅羅曼語言大多都無咗呢個特色；而啲詞嘅位置比較固定，呢點同其他羅曼語言一樣。

標準嘅意大利文，係中部陀斯卡拿方言嘅翡冷翠口音，呢種方言介乎於意國（包括意大利半島同附近嘅島）南部方言（比如）同北部方言（屬，係羅曼語族嘅分支）之間，所以長期以來陀斯卡拿話係標準意大利文嘅基礎。不過近年來意大利嘅經濟中心米蘭對標準意文有幾大嘅影響，米蘭話逐漸滲透入標準語文。

意大利文嘅句法係將修飾語放喺被修飾語嘅後面，基本語序係主謂賓（SVO）。

## 使用地域
意大利存在住多樣嘅方言，但標準意文喺社會各個方面都係名符其實噉享有公共用語嘅地位。意大利內部嘅小型城邦聖馬連奴同梵蒂岡城國亦講意文。同意大利鄰接嘅地域亦用意文，有瑞士南部嘅鐵池挪州（全域）同格留邊敦州（格里佐尼州，；一部分）、克羅地亞嘅伊斯特里亞地方。意大利王國嘅舊殖民地索馬里同利比亞等留低咗一部分講意文嘅人，但個使用頻率唔高。

### 法定語文
除咗係意大利嘅法定語文之外，亦係聖馬連奴嘅法定語文，同瑞士嘅四種法定語文之一，梵蒂岡嘅第二法定語文亦都係意大利話。斯洛文尼亞同克羅地亞都有啲少數意大利族群講意大利話。歐盟都當意大利話係其中一種法定語文。

## 日常用語

## 睇埋
*音樂術語

## 引咗



## 參考
* 
* 
*
新德里

**新德里**（，）係印度嘅首都。面積1485平方公里，係印度嘅政治、經濟、文化中心。人口大約係25萬。
	
## 氣候
新德里屬副熱帶濕潤氣候，比較炎熱潮濕。

## 參考

分類:亞洲首都
分類:印度城市
氫經濟

**氫經濟**（**hydrogen economy**）就係用氫氧化學反應出嚟嘅能量，去推郁汽車、飛機、船呢啲運輸工具嘅經濟系統。目標係取代而家嘅石油經濟體系，達到炭零排放嘅目的。而重可以令一個國家能源獨立，唔受原油短缺嘅影響。

氫可而用電解水反應（electrolysis of water）整出嚟（直係將水分成氫同氧），電解水反應要嘅能量就由可再生能源度嚟。

氫經濟之下，氫就係**能量載體**（energy carrier）或者**能量銀紙**（currency），唔係主要能源。主要能源係可再生能源（風能、太陽能咁）、生物燃料、經碳截儲嘅化石燃料、或者核能。

支持嘅人認為世界規模嘅氫經濟，可以消滅因為用化石燃料搞出嚟嘅污染，大量減少溫室氣體。批評嘅人話氫氣係最冇效同最貴替代汽油嘅方法（喺減溫室氣體排放嚟講）。

## 攷
西京

可以係：
## 中國
由於複都制，喺西面嘅京城稱爲西京，同東京相對。類似概念有南京、北京。
*西安，中華民國時曾經改名做西京，諗過做陪都
**長安，曾經係東漢陪都、曹魏五都之一、武周陪都
*鳳翔，唐代設過嘅西京鳳翔府
*西京鴨綠府，渤海五都之一，有講係而家吉林白山嘅臨江，亦有講係北韓慈江道嘅鴨綠江東岸
*渤海國嘅上京龍泉府嘅西半部份
*洛陽，北宋陪都，稱爲西京河南府
*靈武，西夏陪都，稱爲西京西平府
*大同，曾經係遼五都之一，係遼、金、元三代陪都，稱爲西京大同府
*西京道，遼朝一道
*西京路，金朝一路
*成都，張獻忠改過佢名做西京

## 日本
*京都，因爲係東京以西嘅舊國都，所以稱爲西京
*西京區，京都嘅市轄區
*山口市，室町時代繁華過，人稱西面嘅京都，所以稱爲西京
*北九州市，啱設市時市名曾經提議做西京市
*有關
**京都府立大學，曾經叫做西京大學
**西京燒，日本料理嘅一種菜式
**西京極站，京都嘅車站
**西京丸，舊時日本一種船

## 朝鮮半島
由於複都制，朝鮮半島亦有過西京。
*平壤，高麗王朝嘅陪都，926年定爲西京
*清州，新羅五小京之一嘅西京
*有關
**西京大學，首爾一間私立大學

## 越南
*胡志明市，古名叫西京
*清化市，後黎朝嘅西京

## 西洋
*馬德里，因爲係西班牙首都，又稱爲西京

## 睇埋
*東京 - 南京 - **西京** - 北京 - 中京 - 上京
*東都 - 南都 - 西都 - 北都 - 中都 - 上都
亞利方疎十三世

**亞利方疎十三世**（Alfonso XIII；），全名**亞利方疎·利昂·費蘭度·馬利亞·凱瑂·伊西德奧·巴斯夸爾·安東尼奧·德波旁—哈布斯堡-洛林**（Alfonso León Fernando María Jaime Isidro Pascual Antonio de Borbón y Habsburgo-Lorena），或者就咁叫**亞利方疎**，係西班牙國王。

佢係上一任國王亞利方疎十二世嘅遺腹子，所以佢一出世就已經係國王。喺1902年佢16歲生日之前，由母后Maria Christina攝政，期間西班牙喺美西戰爭輸咗，冇咗喺加勒比海同太平洋一帶嘅殖民地。喺第一次世界大戰期間，由於王室同兩邊陣營都有家族聯繫，西班牙保持中立。

1923至1930年，亞利方疎十三世支持獨裁首相德里維拉，但後者唔受民眾歡迎亦拖累佢嘅民望。1931年4月12號支持共和陣營喺西班牙市政選舉大勝，兩日後亞利方疎十三世逃離西班牙，西班牙第二共和國成立，但佢冇同時宣佈退位。

亞利方疎十三世最終定居羅馬。1941年1月15號，亞利方疎十三世宣佈退位，「讓位」畀尾二嘅仔環，冇耐之後死咗。佢初時葬喺羅馬，王朝復辟之後，1980年1月歸葬西班牙。

## 屋企
1906年5月31號，亞利方疎十三世同維多利亞女王嘅外孫女維多利亞公主（Victoria Eugenie of Battenberg）結婚。嗰日，喺京城馬得力巡行，就快回宮嗰陣，花車前便有炸彈爆炸，兩個都冇炸傷到。

佢哋有六個仔女，但大仔同細仔因為維多利亞公主遺傳而有血友病：

* 阿斯圖里亞斯親王亞利方疎
* 凱瑂王子，尊號安茹同塞戈維亞公爵，而佢嘅曾孫係法國波旁王朝正統派現任首領路易二十
* Beatriz公主
* 費蘭度王子（1910年，死產）
* María Cristina公主
* 巴塞隆拿伯爵環，佢大仔係環卡洛斯一世
* 岡薩洛王子

## 註
亞利方疎

**亞利方疎**（Alfonso），又譯**阿方素**，可以指：
*西班牙國王
**亞利方疎十二世
**亞利方疎十三世
*西班牙王族
**阿方素 (安茹同加的士公爵)‎
荷亨佐倫家族

**荷亨佐倫家族**（德文：Haus Hohenzollern），有譯**荷軒蘇蘭族**、**霍恩佐倫家族**，係歐洲嘅一個著名家族，喺歐洲歷史上扮演徂重要嘅角色。

## 名
荷亨佐倫家族名係跟據家族祖居荷亨佐倫城堡嚟命名。荷亨佐倫城堡響1000年起好，不過原先嘅城堡後嚟畀人整壞咗，跟住由普魯士國王腓特烈·威廉四世響1819年決定重新起過。依家嘅荷亨佐倫城堡係響1850年至1867年期間起好，由建築家Von Prittwitz同Stuler改建而成。

啲人普遍譯「**霍亨索倫家族**」，但呢個名其實係嚟自唔正確嘅德文發音。響由周全翻譯嘅《不含傳說的普魯士》呢本書入面，認為「Hohenzollern」應該要譯「**霍恩佐倫**」。香港華字日報就譯「**荷軒蘇蘭族**」。亦有人譯「**荷亨佐倫家族**」。

## 史
荷亨佐倫家族11世紀左右喺德意志嘅舒華賓地區發跡，家族個名來自佢等嘅根據地荷亨佐倫城堡 。後來家族分裂成信奉天主教嘅舒華賓分支同信奉新教（信義宗）嘅法蘭克分支，其中舒華賓分支統治家族嘅祖地直到1849年，法蘭克分支後來先後成為勃蘭登堡選帝侯國、普魯士公國、普魯士王國、德意志帝國同羅馬尼亞王國嘅皇室。1918年德國爆發革命，帝制被人推翻，威瑪共和國成立；1947年羅馬尼亞爆發革命，成立社會主義嘅羅馬尼亞人民共和國，正式宣告荷亨佐倫家族作為王族嘅歷史劃上徂句號。

## 現況
荷亨佐倫家族嘅兩個分支今日都重喺道，其中舒華賓分支認卡爾·腓特烈·荷亨佐倫親王做族長，而法蘭克分支就認普魯士王子基奧格·腓特烈做族長。另外仲有羅馬尼亞分支，不過羅馬尼亞前國王米海一世響2011年話要脫離荷亨佐倫家族，並且唔承認荷亨佐倫家族一直以嚟奉行嘅薩利克法，宣佈由大女瑪嘉塔公主做族長。

## 註
佐治靴拔獲加布殊

**佐治靴拔獲加布殊**（**George Herbert Walker Bush**，一般人都叫佢做**老布殊**，）係前美國總統，響1989年至1993年期間出任。佢個仔佐治獲加布殊又叫小布殊，亦都做過美國總統。

老布殊係軍人出身，曾經響二次大戰期間服過兵役，重差啲響戰事中陣亡。大戰結束之後佢返到老家，做過石油集團總裁，冇耐佢投身政壇，出任過議員等等嘅職位。其間佢曾經走到大學做過教授。到1980年美國總統朗奴列根上台之後，老布殊俾列根邀請出任美國副總統，結果一做就做咗八年。到列根落台後，佢成功當選美國總統。

老布殊任內最出名嘅政績係響波斯灣戰爭入面打勝仗。當其時伊拉克打科威特，老布殊聯合咗三十幾個國家組成聯軍攻打伊拉克。結果打唔夠一年，就成功迫伊拉克撤出科威特。但因為老布殊係軍人出身，太過注重打仗忽視經濟（佢曾經話過搞經濟會令到佢好煩），結果當佢競逐連任嗰陣，就輸咗畀比爾·克林頓。

由於佢同佢個仔做總統嗰陣都成日向伊拉克同其他中東國家開戰，所以唔少阿拉伯人都當佢兩仔爺係頭號恐怖份子。

## 名譽博士
* 南京大學名譽博士（1998年10月20號）
* 澳門大學榮譽社會科學博士（2009年）

## 攷

## 出面網頁
* 

類:澳門大學榮譽博士
類:南京大學名譽博士
碳平衡

**碳零排放**（**carbon neutral**），就係二氧化碳排大氣嘅總和係零，或者碳腳印係零。亦即係排出大氣層嘅二氧化碳嘅兩同由大氣層之中吸入嘅二氧化碳係要一樣。有時 carbon neutral 呢個諗法包埋其他溫室氣體。

一般有兩個做法：
# 用可再生能源平衡燒石化燃料整出嚟二氧化碳。可再生能源唔會放二氧化碳。
# 用其他方法，好似種樹、成立基金防止遲啲溫室氣體排放、碳貿易（carbon trading）買碳信用額（carbon credit）。不過，呢個方法有人批評呢啲係碳補償（carbon offset），唔係碳零排放。

## 攷
低碳經濟

**低碳經濟**（**Low-Carbon Economy**；**LCE**）就係指一個經濟系統，只有好少好少以至冇溫室氣體入大氣層，亦可以話呢個經濟系統嘅碳腳印係或者好近零。

核能同經碳截儲處理嘅化石能而家嚟講係達成低碳經濟，最實際嘅方法，雖然核能同經碳截儲重有好多問題。可再生能源亦都有得諗，貴同低效率係問題，不過家下有好轉。

## 睇埋
*氫經濟
美洲

**亞美利加洲**，簡稱**美洲**，位於地球嘅西半球，自然地理上被分為北美洲、中美洲（七大洲劃分裡面屬於北美洲）同南美洲，面積達4206.8萬平方公里。人文地理上就分為盎格魯美洲（大多使用英文）同拉丁美洲（大多使用西班牙文同葡萄牙文）。
哈德遜河

**哈德遜河**係美國紐約州嘅一條大河，長493公里，上游分出莫華克河，而西面連接伊利運河，係紐約州嘅經濟命脈。流經紐約市、奧爾巴尼市。

哈德遜河又叫赫遜河，由意大利探險家Giovanni da Verrazano喺1524年發現，da Verrazano因為呢件事出晒名。

2009年1月15號，一架全美航空公司嘅空中巴士A320喺度滑翔降落，機上151人全部生還。
春光乍洩

**春光乍洩**可以係：

*春光乍洩 (1966年)（Blow-Up）：係套安東尼奧尼（Michelangelo Antonioni）導演嘅西片http://nettikmovie.wordpress.com/2007/05/01/blowup/。
*春光乍洩 (1997年)：係王家衞導演，張國榮同梁朝偉主演嘅一套電影。
*春光乍洩 (歌)：係香港歌手黃耀明1995年嘅一首歌
*春光乍泄嘅另一講法。
*春日初現。
但願人長久

**但願人長久**原本係大宋蘇軾首詞《水調歌頭》，之後俾梁弘志譜咗曲，改咗做歌畀鄧麗君用國語唱，之後王菲翻唱。

## 首詞
明月幾時有，把酒問青天

不知天上宮闕，今夕是何年

我欲乘風歸去

唯恐瓊樓玉宇，高處不勝寒

起舞弄清影，何似在人間

轉朱閣，低綺戶，照無眠

不應有恨，何事長向別時圓

人有悲歡離合，月有陰晴圓缺

此事古難全，但願人長久，千里共嬋娟

## 攷
2007年7月

## 7月31號
*道瓊斯接受新聞集團50億美元收購交易。

## 7月30號
*英國軍隊完咗響北愛爾蘭38年嘅軍事行動。

## 7月18日

* 美國紐約市大中央車站附近一條地下蒸氣管道斷裂，導致1死44傷。CNN（）
2007年8月

## 8月31號
*美國總統佐治獲加布殊宣佈一系列化解次按危機嘅措施。

## 8月30號
*中華人民共和國國防部長曹剛川訪問日本，
2007年9月

## 9月30號
*厄瓜多爾大選，執政左翼黨派贏咗。
## 9月29號
*響英國金巴倫郡斯拉飛嘅世界頭一個全面運作核電廠用爆破拆樓。
2007年10月

## 10月21號
*中共十七大閉幕。
*美國加州大山火失控，州長阿諾舒華辛力加宣布從聖巴巴拉至美墨邊境以北嘅7個縣進入緊急狀態。

## 10月30號
*國際足球協會宣佈巴西攞到2014年FIFA世界盃主辦權。

## 10月31號
*有個𡃁仔認佢玩火柴，搞到美國加州大山火。
2007年11月

## 11月30號
*美國總統候選人希拉里響紐咸西州羅徹斯特畀人脅持。
## 11月29號
*穆沙拉夫響伊斯蘭堡總統府宣誓就任新一屆巴基斯坦總統。
2007年12月

## 12月31號
*不丹搞上議院選舉。
*香港無綫電視同亞洲電視開始搞數碼地面電視廣播。

## 12月30號
*吉巴基連任肯雅總統。
2007年6月

## 6月30號
*一架畀人放火嘅吉普車撞向蘇格蘭格拉斯哥國際機場客運大樓同埋爆炸。
## 6月29號
*阿曼嘅阿拉伯羚羊保護區做咗頭一個畀人除名嘅世界遺產。
峇里

**峇里**（峇讀巴，；印尼語：Bali），又譯**巴厘**，係印度尼西亞一地，亦係一島。因爲係島，亦有人寫或**巴厘島**。峇里係各地遊客嘅旅行勝地。處於熱帶，日頭常照，有諸多海灘。

峇里位於東經115°14′55，南緯8°25′23″。峇里有人口三百一十萬。面積有五千六百三十二平方千米。島上有亞貢火山，有三千一百二十米高，係島最高嘅山。

佢係印度尼西亞唯一一個人口以印度教徒佔大多數嘅省。

## 史
* 2002年峇里島爆炸案
* 2005年峇里島爆炸案

## 喺亞洲位置

## 出面網頁

* 
*
2008年3月

## 3月31號
*教廷資料話，信伊斯蘭教嘅人經已多過天主教，但基督宗教仍然係全球最大教。
## 3月30號
*津巴布韋大選，反對現任穆加卑嘅政黨自己話自己贏咗。
2008年4月

## 4月30號
*伊朗停用美金做石油交收。

## 4月29號
*委內瑞拉大停電，首都卡拉卡斯同全國一半地方無電用。

## 4月6號
*伊拉克戰爭：有槍手喺摩蘇爾綁架咗42個大學生，之後放返。

## 參考資料
2008年5月

## 5月31號
*牙買加跑手保特用9.72秒破咗100米短跑世界記錄。

## 5月29號
*冰島發生咗黎克特制6.1級地震。
2008年6月

## 6月30號
*西班牙用1:0打贏德國攞2008年歐洲國家盃冠軍。
## 6月29號
*中國貴州甕安有過萬民眾爆發騷亂。
2008年7月

## 7月31號
*美國太空總署宣佈鳳凰號登陸艇確認火星有水。
## 7月30號
*前塞族共和國總統卡拉季奇俾塞爾維亞政府押到荷蘭海牙國際刑事法庭受審。
2008年8月

## 8月31號
*北極永久冰層融出一條水道，貫通晒北方海路同西北航道。

## 8月29號
*格魯吉亞同俄羅斯斷交。

## 8月22號
*颱風鸚鵡喺香港西貢同中山南朗兩次登陸，深圳南澳錄得最大陣風係14級。
2008年1月

## 1月31號
*非洲聯盟第十屆首腦會議響埃塞俄比亞首都阿迪斯阿貝巴開幕。

## 1月30號
*美國聯邦儲備局再減息50點子，聯邦基金利率減到3厘。
2008年2月

## 2月29號
*南韓國會通過任命韓昇洙做國務總理。
## 2月28號
*泰國前總理他信由香港返去曼谷，完咗流亡生涯。
2008年9月

## 9月30號
*印度拉賈斯坦邦一間印度教廟發生人踩人事件，224人死55人傷。

## 9月29號
*美國眾議院否決咗7000億美元救市方案，道瓊斯工業平均指數大跌777.68點，創史上最大點數跌幅。
2008年10月

## 10月31號
*英國東英吉利亞大學教授發表研究報告，證明南極洲都受人類活動帶嚟嘅全球變暖影響。
## 10月30號
*美國達美航空宣佈用26億美元收購西北航空。
2008年11月

## 11月29號
*尼日利亞高原州首府佐斯爆發基督教同穆斯林之間嘅大規模騷亂。
## 11月28號
*貫通南韓同北韓嘅京義線鐵路無限期停行。
2008年12月

## 12月31號
*以色列拒絕響加沙嘅停火協定。

## 12月30號
*台北地方法院再次收押陳水扁。
日落大道

**日落大道**（）係洛杉磯一條馬路，從洛杉磯市中心一直行去太平洋海岸公路，大約有35公里長。日落大道沿途經過西木區、迴聲公園、荷里活、比華利山、Bel Air同埋Pacific Palisades等地。有數唔盡咁多豪華酒店、名店。

類:洛杉磯
胡立成

**胡立成**係臺灣男配音員，把聲比較低沉，配得最多係中老年男性嘅角色，係吳孟達國語專用配音，佢同周星馳嘅國語專用配音員石班瑜經常一齊搭檔。《**[[千與千尋]]**》台灣版入邊嘅鍋爐爺爺都係佢配嘅。

## 參與配音

*台灣電視版｜《**[[櫻桃小丸子]]**》｜櫻友藏
*台灣上映版｜《**[[千與千尋]]**》｜鍋爐爺爺
* 《花木蘭》：花弧
* 《失落的帝國》：亞特蘭提斯長老
* 《魔法公主》：乙事主
* 《美女與野獸》：莫維斯
* 《風之谷》：炮艇老爺
* 《怪獸電力公司》：傑瑞
* 《蟲蟲危機》：螳螂
* 《歡喜碰碰狸》：鶴龜和尚

類:臺灣人
類:配音員
立成
深灣道

**深灣道**（**Shum Wan Road**）係香港島南區一條馬路，嚮南朗山以西嘅深灣同布廠灣沿岸，由北端南朗山道近揚海開始，向南伸展到近香港仔南避風塘防波堤，之後有一段路通去香港海洋公園大樹灣入口，以往被視為深灣道一部份，到2021年呢一段路定名做**海洋徑**（**Ocean Drive**）。

## 沿革
深灣道喺1969年通車，並喺同一年9月26號嘅香港憲報第1915號政府公告獲命名，而根據當時命名文件，嗰陣時嘅深灣道只係去到水警香港仔基地。大約1980年前後，深灣道延長到布廠灣，亦即係近香港仔南避風塘防波堤位置，再喺1984年隨香港海洋公園大樹灣入口啟用而延長到大樹灣，不過呢兩次延長，都未有安排同時喺憲報命名新路段，用返深灣道個名純粹只係約定俗成。一直去到2021年4月30號，香港政府先至將「新路段」安排憲報命名，其中香港仔南避風塘防波堤以北一段維持叫深灣道，以南一段就另行定名做海洋徑。

## 門牌號碼重覆問題
深灣道部份路段因為長期未有正式命名，門牌號碼登記混亂。其中水警香港仔基地門牌號碼係「深灣道28號」，但以南一批大約1980年前後出現嘅船廠，門牌號碼卻係由深灣道14號開始逐個數，一路數到29號，用埋馬路另一邊嘅單數門牌，結果除咗水警香港仔基地嘅「深灣道28號」被重覆使用外，滬江維多利亞學校嘅「深灣道19號」同香港仔遊艇會嘅「深灣道20號」亦被重覆使用。而位處「深灣道25號」同「深灣道26號」之間嘅醫院管理局深灣洗衣工場，就未有使用門牌號碼。

## 沿路主要地點
* 新會商會陳白沙紀念中學（深灣道1號）
* 包玉剛游泳池（深灣道2號）
* 南濤閣（深灣道3號）
* 深灣遊艇俱樂部（深灣道8號）
* 雅濤閣（深灣道11號）
* 滬江維多利亞學校（深灣道19號）
* 香港仔遊艇會（深灣道20號）
* 水警香港仔基地（深灣道28號）

## 參考
聖母院大學

**聖母院大學**（University of Notre Dame）係美國印第安納州一間大學。提供商科、理科、文科、醫科先修同機械工程等課程。

呢間學校係一間天主教大學，大概九成學生來自天主教家庭。亦因為咁，間學校相比美國其他大學保守，例如分男女宿，過咗十二點男仔唔可以留係女宿舍等等。
麥兜

**麥兜**源自香港卡通片，係一隻豬嘅角色。《麥兜》嘅故仔由謝立文寫，麥家碧畫。開頭個故仔講**[[麥嘜]]**，麥嘜同麥兜係表親，麥兜開頭只係配角，之後麥兜有自己嘅故仔。

## 個人資料
*出世時間：1995年6月22號
*出世地方：香港九龍廣華醫院
*性別：男 
*讀過嘅幼稚園：春田花花幼稚園 
*夢想：做奧運滑浪風帆冠軍；去馬爾代夫旅遊
*性格：純品、戇直、睇得開
*最鍾意嘅食物：雞 
*最憎嘅食物：蔬菜 
*養過嘅寵物：金魚Umbanana
*阿媽：麥譚玉蓮（麥太）
*老竇：麥炳
*表弟：麥嘜

## 漫畫集
*麥兜·微小小說
*麥兜·尿水遙遙
*麥兜感人至深小故事
*麥兜從蜜汁到叉燒
*麥兜故事
*少年麥兜的煩惱
*麥兜十萬個為什麼
*麥兜的擔擔麵
*麥兜的魚蛋
*麥嘜縫縫縫——麥兜的一天
*麥肉兜兜
*麥太兜兜

### 電影
*麥兜故事（2001年）
*麥兜菠蘿油王子（2004年）
*春田花花同學會（2006年）
*麥兜響噹噹（2009年）
*麥兜噹噹伴我心（2012年）
*麥兜我和我媽媽（2014年）
*麥兜·飯寶奇兵（2016年）

### 電視
2006年4月到5月，香港電台播出咗5集《春田花花中華博物館》動畫。

## 出面網頁

*麥嘜麥兜官方網站
廣告

**廣告**（；），粵文粵語當中又叫做**告白**，係種一單向溝通嘅宣傳手法，目的係想消費者接收到廣告裏頭嘅信息，或者令睇咗個廣告嘅人留低印象，一般目標係令啲潛在或現有嘅客戶買廣告裏頭嘅貨或服務。「喺一個媒體嗰度擺低廣告」嘅舉動就係**落廣告**。

## 基本概論

廣告可以話係最重要最常用嗰種宣傳手法。喺市場學上，廣告嘅定義係指一啲非個人性嘅單向資訊傳遞方式，目的係想提升消費者買一件產品嘅意慾；「非個人性」意思即係話傳遞嘅資訊係由賣家一嘢傳遞俾所有買家嘅，唔似得上門做銷售噉會有專人一對一同買家講嘢；廣告可以係一幅靜態嘅圖又得、係影片都得，可以出現喺好多唔同地方廣告可以以電子形式出現喺電視同受歡迎嘅網站嗰度、以實物嘅形式出現喺街或者大型建築物嘅外牆嗰度、或者（廿一世紀少見咗）以印刷嘅形式出現喺雜誌同報紙嗰度... 呀噉。

## 打廣告戰

廣告戰係指唔同公司之間鬥用廣告爭客嘅現象，可以用博弈論嘅方法分析。想像兩間同行嘅公司，\text{A} 同 \text{B}，原則上，每間公司都大致上有兩個選擇：
*揼多啲錢嚟賣廣告同諗計提高廣告嘅質量，以求壓倒第啲公司（背叛）；
*同第啲公司達成協議，一齊唔賣咁多廣告，減少賣廣告方面嘅開支（合作）；
報償矩陣如下：

原則上，大家齊齊唔賣廣告係一個理想嘅情況設計廣告同賣廣告冚唪唥都係錢同時間，唔賣廣告可以慳返好多資源，\text{R} > \text{P}；問題係，如果是但一間公司郁手賣廣告，（假設啲廣告能夠有效噉吸引消費者）佢就有得搶走對方啲客，即係話 \text{T} > \text{R} > \text{S}；同時如果冇賣開廣告嗰間公司揼錢賣廣告，就可以爭啲客返嚟，即係 \text{P} > \text{S}；如是者，\text{T} > \text{R} > \text{P} > \text{S}，兩間公司明明大家一齊唔賣廣告就可以得益最大化，但係兩間公司唔信任對方，「大家齊齊賣廣告」係一個拿殊均衡點，於是兩間公司就陷入廣告戰，而廣告成本一增加，就會損害兩間公司嘅利益。亦都可以睇吓市場結構上有關「一個市場易唔易進入」（易進入表示易出現新嘅競爭者）方面嘅問題。

## 爭議例子

*置入式廣告
*心理操縱術
*Metaverse
## 睇埋
*點擊率
*數碼鬅客

## 註釋

## 引咗
奧克蘭聖伯多祿中學

**奧克蘭聖伯多祿中學**（**St Peter’s College**, Auckland）係紐西蘭奧克蘭市中區一間天主敎男子中學。紐西蘭天主敎來講，係最大一間。間學校係1939年由基督教兄弟會創辦，但由2008年起，學校嘅教職員工，全部都唔係非神職人員。聖彼得中學嘅學生，民族好多元，讀緊嘅學生最多時，有成一千二百人。喺學術方面，中學嘅高年級學生，係用NCEA（國家教育成就證書考試）同埋CIE（劍橋國際考試）教育模式學嘢。

## 舊生
*丹尼斯•喬治•布朗（1937年生）：天主教奧克蘭教區第十任主教（1983-1994年），天主教漢密爾頓教區第二任主教（1994年至今）
*克里斯托弗•約瑟夫•卡特爾（1952年生）：紐西蘭內閣部長
*馬丁•鄧恩少將（1950年生）：紐西蘭國防軍聯合部隊司令（2001-2004年）
*麥克爾•傑拉德•費爵士（1949年生）：紐西蘭商業銀行家，1987、1988、1992年紐西蘭三次挑戰美洲杯帆船賽活動主席
*賽繆爾•亨特（1946年生）：詩人
*貝納德•約瑟夫•麥克卡希爾（1962年生）：紐西蘭橄欖球全黑隊內側中衛及外側中衛（1987-1991年）

## 註

## 出面網頁
*奧克蘭聖伯多祿中學
包玉剛

**包玉剛**（**Yue-Kong Pao**，）係以前世界8大船王之一，環球航運集團創辦人。包玉剛鄉下嚮浙江省寧波市鎮海，阿爸包兆龍都係生意人。而家九龍倉集團主席吳光正，係包玉剛個二女婿。

經中國大陸學者考究，包玉剛係大宋龍圖閣大學士包拯嘅第廿九世孫，據寧波天一閣包氏宗譜推算。

## 名（榮）譽博士
* 香港大學名譽法學博士（1975年）
* 香港中文大學榮譽法學博士（1977年）
* 上海交通大學名譽博士（1985年10月27號）

## 睇埋
* 包玉剛家族
* 包玉剛游泳池

## 攷

類:香港中文大學榮譽博士
山火

**山火**係發生嚮山林上面嘅火災。山火起因有：
* 風高物燥、煋煋之火
* 人類燒樹林開拓土地
* 食煙、拜山、燒嘢食冇理到，走咗去，留低火種
* 打獵燒草捉蛇食
* 自然界行雷閃電

## 睇埋

* 防火道
金潤玉

（**Kim Yoon-Ok**，），本貫晉州，係前韓國總統李明博夫人。

佢喺梨花女子大學畢業，1970年同李明博結婚，生咗一男三女。

## 經歷
*1995年 梨花女子大學女性最高領導者課程第一屆肄業
*1996年 延世大學校高位女性領導者課程7屆肄業
*2001年 淑明女子大學校學術研究單位領導者課程肄業
*2002年 任大韓紅十字會首爾分社女性奉侍特別資訊委員會名譽委員長　
*2002年 任韓國女童軍會首爾聯盟名譽聯盟長
*2008年 任大韓防癌會名譽會長
*2008年 任國際疫苗研究所後援會　名譽會長
*2008年 任訪問韓國之年 名譽委員長
小巴

**小巴**係一種載客量比較細嘅巴士，通常可以坐8至30個人。

小巴可以係由客貨車（貨Van）改裝、裝巴士車身上去一副客貨車底盤度、又或者係巴士製造商整出嚟，專門作小巴用途。

小巴可以作為公共交通工具（例如公共小巴），亦可以作私人用途（例如旅遊巴、校巴）。
胡紅玉

**胡紅玉**（**Anna Wu Hung-yuk**，），香港出世，1974年香港大學法律學士畢業。1977年3月係香港執業律師，王惟翰律師樓創辦合夥人http://www.hku.hk/convocat/web9902/11GAannounce.html。

## 公職
* 2009年，香港特別行政區行政會議成員
* 1993年-1995年香港立法局議員
* 平等機會委員會委員
* 消費者委員會主席
* 廉政公署審查貪污舉報諮詢委員會主席
* 醫院管理局成員
* 香港按揭證券有限公司董事
* 強制性公積金計劃管理局董事會非執行董事
* 政券及期貨事務監察委員會非執行董事
* 香港和解中心名譽課程顧問
* 2012年8月開展德育及國民教育科委員會主席

## 個人榮譽
* 太平紳士（1997年）
* 銀紫荊星章（2000年）
* 金紫荊星章（2011年）
* 香港大學名譽大學院士（2011年）

## 攷

## 出面網頁

類:香港律師
類:香港大學名譽大學院士
類:香港大學舊生
麥嘜

《**麥嘜**》系列故事係套香港漫畫，由謝立文寫，麥家碧畫。故事主要圍繞一隻卡通豬麥嘜為主，佢自1988年起喺香港漫畫登場。《麥嘜》故事內容簡單，但富有意義，場景別具香港本土特色，而故事裏頭嘅對話大多以廣東話寫成，題材係圍繞香港嘅時事同埋濕碎事，受香港人歡迎。所而故仔好難翻譯成標準書面漢語，情節、對白容易令啲唔識粵語嘅讀者一頭霧水。

## 起源
早期嘅《麥嘜》系列故事先喺《明報周刊》彩頁出現，每期以兩全版刊登一個故仔，對象係成年知識分子。後來啱細路睇嘅題材同時喺《明報周刊》送嘅《小明周》上刊登。隨住故事結集出版，《麥嘜》系列故事開始普及化同埋受歡迎。到咗1993年《星期天周刊》創刊，作者二人隨《明周》知遇者雷偉坡過檔，全力發展兒童雜誌《黃巴士》，隨《星期天周刊》附送。其後《星期天周刊》因政治理由停刊，《黃巴士》亦喺市面上消失。至1996年，《黃巴士》獲得資助獨立創刊，兩年後改以雙周刊形式出版，之後改成月刊形式出版，為提高吸引力，不時送精品，主要係同《麥嘜》系列故事題材相關，例如麥嘜吹氣相架，春田花花小學生字簿等。至於雜誌內容就唔多似一般兒童雜誌，幾有成人世界嘅深度同埋闊度，表達形式亦同大人嘅雜誌相似。麥嘜走紅之後，同佢琳瑯滿目嘅文具精品同埋後來嘅電影有關。因此，亦有讀者認為麥嘜已經太過商業化。

大概1997年，由於資助《黃巴士》嘅百樂門出版集團出現財政問題，要賣咗蝕錢嘅雜誌，包括《黃巴士》。所以麥家碧、謝立文幾個人喺1998年成立非牟利嘅春田花花教育基金，接手出版《黃巴士》。

## 名
《麥嘜》個名源自故事嘅主人翁——「麥嘜」。據作者解釋，「麥嘜」呢個名係個雙關語。含意一來自「豬嘜」（香港俗語，形容有啲傻、蠢嘅人，冇貶意）。因繪畫者姓麥（麥家碧），所以改姓麥。另一含意係「豬嘜」發音接近英文「Dreamer」（發夢嘅人）。作者話希望所有人都唔怕傻、蠢，都鍾意發夢，追求夢想。

麥嘜其實冇一種定性——有時好有文學修養，能夠滔滔不絕講莎士比亞，有時只係一隻頭腦簡單嘅家豬；呢一點係佢人人都覺得「蠢蠢地」嘅表哥麥兜嘅最大分別。

## 故事情節
麥嘜原本係大嶼山豬場嘅一隻豬，有一晚雷電交加，豬場嘅豬都走散咗。之後，當時喺大嶼山旅遊嘅爸爸同埋媽媽發現咗得一個月大嘅麥嘜，就帶佢返市區收養，同屋企兩個細路達達同埋緣緣生活。

麥嘜有位叫麗莎嘅筆友，佢係隻野豬，生得唔係幾靚但善解人意。

麥嘜喺深水埗嘅春田花花幼稚園同其他動物上堂 。佢嘅同學有：

*家貓公**[[得巴]]**
*心地善良嘅鵝**[[菇時]]**
*烏龜**[[阿輝]]**
*牛乸**[[阿May]]**
*成日同阿 May 分享減肥心得嘅河馬乸**[[阿June]]**
*一位豬同學、佢嘅表哥**[[麥兜]]**

佢哋嘅班主任係一位叫 **[[Miss Chan]]** 嘅人類。春田花花幼稚園嘅校長都係人，叫做**[[黎根]]**，而且生得同故仔眾多其他人類角色一模一樣。幼稚園嘅校訓係「吾德物賜」，係作者攞英國「吳德物次」牌「肥仔水」（BB 腸痛水）諧音而成。而春田花花幼稚園嘅校歌頭一段，就寄調自《國際歌》，再填上粵語諧音歌詞。

麥嘜啱啱「出道」嗰時，故仔大部分情節都圍繞麥嘜屋企嘅種種情境。後來焦點漸漸轉移到春田花花幼稚園、麥嘜同一班同學返學放學嗰時嘅事。

## 畫風
《麥嘜》故事由謝立文寫，麥家碧畫。謝立文去過澳洲留學，並受當地漫畫家Michael Leunig影響。麥家碧就喺當時嘅香港理工學院畢業。兩個人合作造就咗《麥嘜》作品之中以鮮豔嘅水彩顏色加埋簡單線條呢種畫風。

## 《麥嘜》系列結集
### 漫畫
*《麥嘜成年人童話》
*《麥嘜天空飛豬》
*《麥嘜恐龍戀曲》
*《麥嘜三隻小豬》
*《麥嘜絨裡手套》
*《麥嘜青春舞曲》
*《麥嘜舊歡如夢》
*《麥嘜詩畫選》
*《麥嘜感人至深小故事》
*《麥嘜算憂鬱亞熱帶》
*《麥嘜微小小說》
*《春天花花幼稚園》
*《麥嘜春田花花》
*《麥嘜格格漫畫（1）》
*《麥嘜漫畫 - Sampler》
*《麥嘜無聊才玩遊戲集》

### 電影
* 《麥兜故事》（2001年）
* 《麥兜菠蘿油王子》（2004年）
* 《春田花花同學會》（2006年）
* 《麥兜武當》（2009年）

### 電視
* 《春田花花中華博物館》（2006年）

## 出面網頁
*麥嘜麥兜官方網站
*春天花花幼稚園校歌
*春天花花中華博物館
*麥家碧訪問…聲音
*麥嘜辦公室（VIDEO）

## 參考
低地台巴士

**低地台巴士**（Low floor bus），有啲公司稱之為**超低地台巴士**或者**特低地台巴士**（Super low floor bus），係指一啲門位同埋車廂通道冇梯級嘅巴士。呢啲巴士比門位有梯級嘅巴士更方便乘客上落，尤其係老人家、推手推車同埋坐輪椅嘅乘客。

低地台巴士自1990年代開始喺一啲地方，包括歐美流行起嚟，多間巴士製造商都整出自己嘅低地台巴士。以香港為例，香港嘅專利巴士公司自1996年開始就引入低地台巴士。

## 設計
低地台巴士可以係成架車嘅車廂都係低地台，即係喺車廂由頭行到尾都冇梯級，亦有啲只係得車廂前部分係低地台（即係「低入口」設計），差唔多到車尾位置有梯級，而梯級後面嘅地台就升高咗。引擎擺位方面，唔少低地台巴士嘅引擎都擺喺巴士後面，但有啲巴士製造商（包括Van Hool同埋富豪）研製出引擎擺喺車軸之間而偏向左邊嘅低地台巴士。

低地台巴士門位嘅地台高度可以低至350毫米以下。而低地台巴士通常亦設有可以控制升降嘅懸掛系統，當有需要嗰時，司機可以將架巴士降低，令巴士地台更加接近行人路面。

為方便坐輪椅嘅人上落，低地台巴士嘅門位可以整埋斜板，車廂內亦可以留埋位去擺輪椅。

現時市場上已經有低地台設計嘅小巴、單層巴士、掛接巴士同埋雙層巴士等等。

## 參考
畢業

**畢業**即係其中一個學歷階段結束，喺最高嗰個年級（例如小學六年級）通過主要考試合格，得到官方承認學歷，派發證明文件，得到畢業證書，以後唔會喺呢個年級留級。

如果啲學生喺其中一個學歷階段有留級好多年，未讀晒啲年級就已經超咗齡，而教育部啲人又唔肯破例畀啲超齡學生讀，呢啲學生就畢唔到業，唔算係畢業生。

## 香港
喺香港，如果讀完小學、初中、高中，但係未達到嗰間學校嘅畢業條件，例如考試成績未達到嗰間學校嘅畢業條件、出席率唔夠或者操行差，就叫做**修業**。不過喺香港，小學升中學係根據呈分試成績，中學升專上院校係根據公開試（例如：香港中學文憑考試或香港認可嘅國際公開試）成績，所以小學或中學**畢業**同**修業**都只係象徵式，對升學唔會有任何影響。

## 魁北克省
如果喺中等學校度讀中學超咗齡都未畢業就唯有轉去大人學校度繼續讀到畢業。

## 睇埋
* 畢業證書
* 肄業證書
* 結業證書
* 畢業禮
* 博士
* 碩士
* 學士
* 四方帽
* 畢業娃娃
* 送花
* 攝影師
* 履歷表
* 學歷造假
* 假証書
* 修業
葉維義

**葉維義**（**YEH V-Nee**，）係香港行政會議前成員，新昌營造集團前執行主席，金威啤酒、信德集團、香港中旅、壹傳媒獨立非執行董事。http://www.ymi.com.hk/pdf/LTN20070301154_C.pdf

葉維義嚮哥倫比亞大學畢業，做過美國律師。

## 屋企
葉維義已婚，太太係香港社交界名人葉梁美蘭（**Mira Yeh LEUNG Mei-lan**），Mrs Mira Yeh着衫品味入選2006年英國時尚雜誌The Tatler Most Stylish Woman award in 2006。 

## 葉庚年家族
葉維義係葉雨庵個太孫；葉庚年個孫；葉謀遵博士個仔。佢地都係浙江寧波人。

## 馬主生涯
佢喺1990年代中期開始喺香港賽馬會做馬主，名下賽駒包括：魔鬼教練、快啲啲、咇咇、納帕、納帕二號。

## 參考資料
馬達加斯加

**馬達加斯加**（；馬達加斯加文：**Repoblikan'i Madagasikara**）係非洲一島國，面積590,790平方公里。法定語文係法文同馬達加斯加文。首都係安塔那那利佛。

馬達加斯加國土包括馬達加斯加島同埋佢周圍比較細嘅島。前350年到550年之間南島民族由婆羅洲搭獨木舟嚟到，馬達加斯加開始有人住。公元1000年班圖人過咗莫三鼻給海峽嚟到呢一度。之後更多族群嚟到呢度，每個族群都喺呢度留低好耐嘅歷史。

## 出面網頁

* 
* 
* 
* 
* 
* 
* 
*
索馬里

**索馬里聯邦共和國**（；‎）係非洲東部索馬里半島一國，東面係印度洋，北面係亞丁灣，面積637,660平方公里，2018年人口1,518萬，絕大多數係索馬里族，首都係摩加迪沙，法定語文係索馬里文同阿拉伯文，通貨用索馬里先令。

1960年6月26號，索馬里北部由英國獨立，7月1號南部獨立，同日南、北部合併，成立索馬里共和國。6月26號成爲該國獨立日；而7月1號成爲該國國慶節。

1991年1月，靠政變上台嘅西亞德被推翻，索馬里自此陷入內戰，形成索馬里蘭共和國、索馬里西南國等等政權，但係都未得到國際社會認受。

## 攷
* 

## 出面網頁

* 
* 
* 
* 
* 
*
莫三鼻給

**莫三鼻給**（，中國大陸叫**莫桑比克**）係非洲東南部一國，1975年脫離葡萄牙獨立，1995年入咗英聯邦。首都係馬布多，法定語文係葡文。

## 參考

## 出面網頁

* 
* 
* 
* 
* 
* 
* 
*
安哥拉

**安哥拉**（）係非洲西南部一國。首都係羅安達。作為前葡萄牙殖民地，法定語文係葡文。

## 歷史
好耐之前，剛果王國佔有今日安哥拉嘅部分地方。15世紀嗰陣，葡萄牙人嚟到安哥拉，安哥拉最終變成葡萄牙嘅殖民地。

1975年，安哥拉脫離葡萄牙獨立。安哥拉內戰去到2002年先停。

## 行政區劃

安哥拉宜家分做18個省。
## 參考

## 出面網頁

* 
* 
* 
* 
* 
* 
* 
*
楊受成

**楊受成**（）係香港企業家，廣東潮州人，英皇集團主席。佢承繼亞爸楊成所創立錶行，間錶行代理名錶發跡，做埋珠寶行。承繼很演變成大集團，涉足娛樂事業。

1994年3月19號，楊受成用1,300萬港元競投得9號車牌，當時係全球最貴，打破世界紀錄。

## 生平
### 家族背景
早喺1942年，楊受成阿爸楊成開設「成安記錶行」，為日後英皇集團嘅業務發展奠定基石。

### 早年生涯
楊受成喺香港出世，籍貫廣東省潮州。1964年，楊受成喺九龍彌敦道開咗自己嘅鐘錶店──「天文台錶行」，兩年後於1966年成功攞到勞力士錶同埋歐米茄嘅代理權。佢努力不懈開拓業務，同年開始經營珠寶生意，之後更擴展至其他行業。

## 事業發展

經過多年努力，楊受成已經成功將一間鐘錶店發展成為多元化嘅綜合企業──英皇集團，業務包括金融、地產、鐘錶珠寶、娛樂、酒店、傳媒同埋傢俬及室內佈置等，亦已經成功將業務由香港擴展到中國、澳門、泰國、印尼、朝鮮、美國同埋歐洲等等嘅地方，附屬公司同分支機構超過500間，僱員有7,000人咁多。

## 家庭
楊受成大仔楊其龍主要打理Dragon-i及tasmania ballroom，二仔楊政龍而家係英皇集團執行董事，大女楊諾思負責營運英皇鐘錶珠寶，二女楊玳詩就主理英皇證券集團。

## 近況

### 現時主要職位
楊受成係英皇集團嘅創辦人，而家係英皇集團主席。

### 榮譽
楊受成咁多年嚟嘅善行贏咗各方面嘅認同同獎項：

### 獎項同名銜

## 社會公職同慈善活動
楊受成嘅英皇集團旗下設有「英皇慈善基金」，推動香港同中國教育、醫療、文化、社區、環保、扶貧、扶幼重有扶老等各方面嘅慈善工作，幫助有需要嘅人，2004年初旗下《新報》又成立「新報慈善基金」，去到2008年，佢又以個人名義成立「楊受成慈善基金」。
### 中國大陸
楊受成話：「我生就生於香港，但條根就喺大陸，個心連住祖國，同國家民族好醜都一齊受。」2007年香港回歸祖國十周年，楊受成為咗表達興奮同欣慰嘅心情，特別比咗多過港幣400萬贊助官方慶祝活動「香港回歸十周年煙花匯演晚宴」。另一方面，楊受成咁多年嚟推動大陸公益事業都出盡力，好多次都透過唔同嘅慈善基金搞啲資助出嚟，佢自己一個人計計埋埋嘅捐款接近2億港幣咁多。曾經參與過嘅慈善活動數落有1991年「華東水災」、1998年「湖北賑災」同埋捐款興建「東華三院楊成紀念長期護理院」、2004年建「成龍、楊受成公益慈善基金保定兒童福利院」、2006年開設「湖北慈善香港英皇關愛老人護養中心」同「成龍、楊受成公益慈善基金保定老年公寓」、2007年夾埋「無國界社工」喺湖北開創善終服務，重獲得國家民政部中華慈善獎「最具影響力慈善項目提名獎」、2008年捐助中國廣泛地區雪災同四川地震救災工作、2009年同河北省順平縣民政局合作開咗「楊受成慈善基金（順平）老年服務中心」、2010年同河北省雄縣民政局合作開設「楊受成慈善基金（雄州）老年服務中心」、捐助青海地震同甘肅泥石流救災工作等等。而中國運動員喺2008年北京奧運上面有出色表現，為咗Show啲支持同嘉許，又撥捐超過千萬人仔撐咁多個金牌得主嘅鼓勵金。2020年1月30日，英皇集團宣布通過「英皇慈善基金」向湖北省慈善總會同埋無國界社工捐贈合計人民幣1000萬元嘅醫療防護物資同捐款，以支持湖北省同香港嘅緊急防疫工作。
### 香港
楊受成近排喺香港搞過嘅慈善活動有2003年嘅「工商界關懷非典受難者基金」、2005年嘅「攜手送暖到南亞慈善演唱會」、2009年嘅「行善精英慈善行」、2010年嘅「愛．回味美食同樂宴」，受惠嘅團體就包括有香港公益金、東華三院、香港世界宣明會、香港紅十字會、善寧會同埋聖雅各福群會等等，令到勁多有需要嘅人都得到幫助。
### 慈善基金
楊受成非常落力搞教育嘅事業，除咗喺香港7間大專院校搞「英皇慈善基金獎學金」之外，重捐助好多個國內教育基金，包括「中國司法部教育基金」、「中國政法大學楊受成法學教育基金」、「北京大學教育基金」同「廈門教育基金」等等，令啲成績好得好出色嘅拎到獎勵、無咩錢又無書讀嘅就可以有番返學嘅機會。另外亦拎出人民幣3,000萬蚊搞咗間「復旦大學上海視覺藝術學院英皇表演藝術學院」，培育國內有演藝潛能嘅新一代。

## 軼事
2011年嘅2月8號，當時嘅中共中央總書記兼國家主席胡錦濤喺除夕當日，亦即係2月2號去到河北省保定市嘅一個由楊受成慈善基金所設立嘅老年服務中心，同中心嘅老人和孤兒送上溫暖同祝福。

喺2008年5月13號由英皇集團既董事局主席楊受成同埋國際巨星成龍博士所設立嘅「成龍、楊受成公益慈善基金」喺北京嘅中國社會工作協會捐左1,000萬元人民幣俾中國民政部，用嚟撐四川省汶川縣嘅災區抗震行動。楊受成話佢對呢次不幸災難非常之哀傷，希望今次嘅捐款可以帶頭幫到災民嘅困境。

2010年4月15號 中央人民政府駐港聯絡辦嘅副主任周俊明先生代表政府收咗楊受成博士對中國青海玉樹7.1大地震捐出嚟嘅港幣五百萬蚊善款。周俊明先生俾楊受成博士佢好高嘅評價，讚佢好關心災區嘅災民，而且重好極速咁做嘢。

英皇集團嘅董事局主席楊受成喺2009年嘅4月2號用佢私人慈善基金「楊受成慈善基金」捐咗120萬人民幣，同喺嗰度嘅順平縣民政局合作，喺順平縣設立一棟老人服務中心。呢一座中心會叫做「楊受成慈善基金（順平）老年服務中心」。

喺2009年度嘅「中華慈善獎」頒獎典禮入面，楊受成博士等等六位有份攞獎嘅人得到中共中央政治局委員兼國務院副總理回良玉喺北京中南海紫光閣入面親身接見，接見嘅規格係歷年嚟最高嘅。

喺2010年嘅青海發生咗一場7.1級嘅地震，英皇娛樂集團老闆楊受成除咗話會捐出500萬蚊賑災之外，重會睇吓佢旗下嘅藝人會捐出幾多錢，再打孖捐贈，希望可以帶到個頭。呢個舉動果然得到好多人嘅支持，除咗容祖兒肯捐10萬蚊之外，嚟緊會搞3場演唱會嘅Twins亦都會將佢哋其中一場做show賺嘅錢全部捐晒出嚟，更加多其他嘅藝人都會陸陸續續加入佢地嘅救援行動。

楊受成喺1994年3月19號以1,300萬港元競投得9號車牌，一度係世界最貴，後來俾阿聯酋所打破。去到2008年2月23號運輸署舉行嘅車牌拍賣，冇字頭嘅「18」號車牌以1,650萬港元成交，打破持續近14年嘅香港紀錄。

## 部分公職

* 中國電影家協會會員

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 參考

## 出面網頁
*楊受成博士Dr. Albert Yeung Sau Shing - Hong Kong | LinkedIn
*楊受成主席－英皇集團
*楊受成慈善基金

類:世界傑出華人

受成
祖雲達斯

**祖雲達斯**（**Juventus**）暱稱「祖記」，係意大利拖連奴市一間足球會。喺1897年11月1號成立。係意大利國內歷史最耐，攞過最多意甲聯賽冠軍嘅球會。

## 球員
喺2022年5月7號更新。

## 出名嘅球員
* 亨利
* 迪比亞路
* 施丹
* 簡拿華路
* 羅拔圖巴治奧
* 韋拉
* 查斯古特
* 柏天尼
* 伊巴謙莫域
* 保方
* 戴維斯
* 恩沙基
* 尼維特
* 米高勞特立
* 羅斯
* 索夫
* 拉雲拿利
* 沙拉斯
* 森保達
* 杜林
* 迪甘斯
* 基斯坦奴朗拿度

## 參考

## 連出去
*祖雲達斯官方網站
曼克頓

**曼克頓**（），又叫做**曼赫頓**，臺山話音譯為**民鐵吾**，係美國東部哈德遜河下游嘅一個島，亦係紐約市嘅市中心。呢度係全紐約、全美國、甚至全世界最繁華嘅地方。

## 歷史
曼克頓喺幾百年前係印第安人嘅聚居地。1624年，荷蘭人坐船到呢度，先佔領咗曼克頓。後來英國人到嚟，趕走晒啲荷蘭人。美國獨立之後，曼克頓變成紐約嘅一部分。

## 地理
曼克頓係一個島。根據美國人口調查局數據，曼克頓總面積係87.5平方公里，其中59.5平方公里係陸地，28.0平方公里係水域。

人口方面，根據2000年美國人口普查，成個曼克頓一共有1,537,195人。曼克頓嘅種族結構係：

*白人54.36%
*黑人17.39%
*印第安人0.50%
*亞洲裔9.40%
*大洋洲裔0.07%
*其他種族14.14%

## 地標
*帝國大廈（The Empire State Building）
*華爾街（Wall Street）
*卡內基音樂廳（Carnegie Hall）
*中央公園（Central Park）
*時代廣場（Times Square）

## 圖片

## 參考
考試

**考試**（haau2 si3 或者 haau2 si5），係一種測試、檢驗對方知識、技術、態度、記性，去到某個水準未。有啲讀書制度，考試唔合格就要留級一年。

## 睇埋
* 測驗
* 考車牌
* 筆試
* 口試
* 體能測驗
* 歷屆試題
走堂

**走堂**，又叫**曠課**或者**缺課**，係上堂嗰時，個學生唔喺班房，又冇請假。

點名會知道有冇學生走堂。如果個學生喺班房，就認定佢冇走堂，唔係嘅話就當佢走堂。

有啲學校某啲堂，若果無上堂，嗰次就無分。

英文叫**Truancy**。

## 走堂理由
* 病
* 有約會
* 兩科同時同日唔同地方要上，學生分唔到身，走堂出意外
* 臨時補課
* 有暴風雪
* 憎學校制度
* 要見社工或老師

## 睇埋
* 罷課
課程

**課程**，係一個知識、文化或者技術傳授計劃，以前涉及師徒關係。而家教育市場化，一個課程多數係商品，學生買知識，其實目的或者為一紙學歷證書；而老師為「出賣」知識謀生。

## 睇埋
* 學徒制
* 靈格風
* 課室
* 大學之道
* 軍訓
* 警校
* 校外課程
* 補習天王
卡拉布盧尼

**卡拉布盧尼**（**Carla Gilberta Bruni Tedeschi Sarkozy**，）係法國前總統薩爾科齊‎嘅第三個老婆，響意大利都靈出世，舊時做過歌星同埋年薪七百萬美金嘅模特兒。

2011年10月19號夜晚喺巴黎生咗佢同薩爾科齊‎嘅第一個女。喺同薩爾科齊‎結婚之前佢哋兩個都已經各自有仔女。

## 連出去

* Carla Bruni official website
* Carla Bruni: from catwalk to Elysee — *Expatica*, 11 February 2008
基本粒子

**基本粒子**係指啲人認知嘅構成物質最細最基本嘅單位。但係因為物理學不斷嘅發展，人類對物質構成嘅認知逐漸咁深入，因為咁，基本粒子嘅定義隨時間亦都係有變嘅。目前喺粒子物理學入面，標準模型理論認為嘅基本粒子可以分為夸克、輕子、規範玻色子和希格斯粒子四大類。標準模型理論之外都有理論認為可能存在質量非常之大嘅超粒子。

## 基本粒子定義嘅變化
傳統上（20世紀前、中期）嘅基本粒子指質子、中子、電子、光子同各種介子，係當時人類所能探測嘅最小粒子。而現代物理學發現咗質子、中子、介子都係由更加基本嘅夸克同膠子構成。同時人類亦發現咗性質同電子類似一系列嘅輕子，重有性質同光子、膠子類似嘅系列規範玻色子，係現代物理學所理解嘅基本粒子。

## 分類

**費米子**

**夸克**
目前嘅實驗顯示共存在6種夸克（quark），同佢地各自嘅反粒子。6種夸克又可分為3「代」。他們係

第一代：u（上夸克） d（下夸克）

第二代：s（奇異夸克） c（粲夸克）

第三代：b（底夸克） t（頂夸克）

另外值得指出嘅係，他們之所以未能被早期嘅科學家發現，原因係夸克決唔會單獨存在（頂夸克例外，但係頂夸克太重而衰變又太快，早期嘅實驗無法製造出嚟）。他們係成對嘅構成介子，或者3個一齊構成質子同中子這一類嘅重子。呢種現象稱為夸克禁閉理論。就係早期科學家誤以為介子同重子係基本粒子嘅原因。

**輕子**
共存在6種輕子（lepton)同佢地各自嘅反粒子。其中3種是電子同同它性質相似嘅μ子同埋τ子。而呢三種各有一個相伴嘅中微子。他們都可以分為三代：

第一代：e（電子） νe（電子中微子）

第二代：μ（μ子） νμ（μ子中微子）

第三代：τ（τ子） ντ（τ子中微子）

**玻色子**

**規範玻色子**
係一類係粒子之間起媒介作用、傳遞相互作用嘅粒子。之所以佢地稱為「規範玻色子」，係因為佢地同基本粒子嘅理論楊-米爾斯規範場理論有好密切嘅關係。

自然界一共存在四種相互作用，因此規範玻色子都可以分成四類。

引力相互作用：引力子（graviton）

電磁相互作用：光子（photon）

弱相互作用（令原子衰變都可以相互作用）：W 同 Z 玻色子，共有3種：W + ,W − ,Z0

強相互作用（夸克之間嘅相互作用）：膠子（gluon）

粒子物理學已經證明電磁相互作用同弱相互作用來源係宇宙早期能量極高時嘅同一種相互作用，稱為「弱電相互作用」。有好多粒子物理學家猜想係更早期宇宙更高能量（普朗克尺度）時好可能呢四種相互作用全都係統一嘅，呢種理論稱為「大統一理論」。但係目前因為加速器能夠達到嘅能量相對普朗克尺度仍然非常低，所以好難驗證。而大統一理論目前主要嘅發展方向係超弦理論。

**希格斯粒子**
希格斯粒子(Higgs)係粒子物理標準模型中唯一重未喺加速器上產生出來嘅粒子。粒子物理學家們認為希格斯粒子同其他粒子嘅相互作用令其他粒子具有質量。相互作用越強質量就越大。希格斯粒子本身質量極之大，目前嘅加速器能量還無法達到，而理論嘅計算也比較困難。物理學家們普遍希望能夠喺2008年將要開始運行嘅大型強子對撞器上產生出希格斯粒子。

標準模型預言存在2種希格斯粒子：H + 和H0，但係都有好多科學家提出其他嘅可能性。

## 標準模型理論以外嘅理論性粒子

**超對稱粒子**

除咗以上實驗已經證明嘅基本粒子之外，理論粒子物理學家為左解釋某現有理論無法解釋嘅實驗現象，而猜想我地嘅宇宙中可能存在超對稱粒子。佢地質量非常大（相對一般粒子如質子而言），因此現有嘅加速器還冇法子製造佢地。但係因為量子漲落嘅存在，因此佢地可能係非常短嘅時間間隔內同非常小的機率下同我地可見嘅粒子發生相互作用，因此佢地可以間接探測到。目前每種粒子都被認為存在對應嘅超對稱粒子。並且被用來解釋某物理現象。例如夸克嘅超對稱粒子用來解釋正反粒子數目嘅不對稱，以及中微子嘅超對稱粒子解釋中微子的質量如此之小（但不是0）嘅原因，等等。

**假想嘅粒子**

假想嘅粒子，僅僅係理論學家嘅假想，而基本冇確切嘅實驗根據，因此可能宇宙中根本就唔存在。粒子嘅提出或者只係為咗畀某啲現有的現象作一種可能嘅解釋，或者僅僅係粒子如果存在亦都唔會破壞現有嘅物理定律，因此我地估冇理由相信佢哋一定唔存在。例如某啲科學家認為佔宇宙總能量約25%嘅「暗物質」，就係一種同其他物質作用極其微弱但係有質量嘅粒子(WIMP)。此外都有一啲理論研究某啲速度永遠達到光速的速子，以及磁單極子或者加速子等等。
遠東

**遠東**（英文：**Far East**；日文：***'；[[韓文]]：***'）係一個歐洲中心論嘅地理概念。從前一啲歐洲人當歐洲做中心，東南歐、非洲東北做「近東」，西亞附近做「中東」，而更遠嘅係「**遠東**」。後嚟原嚟嘅中東同埋近東夾埋叫「中近東」。而家有時「中東」指嘅係「中近東」。同理，西方國家俾中國古人叫做「泰西」。

遠東一般包括今日嘅東亞（包括俄羅斯嘅東部—西伯利亞）、東南亞同埋南亞，即係阿富汗、哈薩克以東（唔包）、澳洲以北（唔包）、太平洋以西、北冰洋以南嘅地區。

## 睇埋
* 中國中心論
* 土耳其
* 伊斯蘭世界
* 大中華
帽峯山

**帽峯山**（），又叫**霧峯山**，係中國廣東廣州一山，喺白雲區太和鎮。西邊靠頭陂，南邊靠羅布洞，北邊靠華坑，東邊靠沙田村。高534.9米，係廣州市區最高峰。周邊山區聚集咗廿幾座超過海拔200m嘅山而形成複雜嘅地形，雖然山絕對高度唔高，但相對高度差好多。成間公園嘅森林覆蓋率去到95%。另外，公園西邊有座銅鑼灣水庫響度。

1931年發現金礦苗去開採。

## 註

類:廣州市白雲區
郭羨妮

**郭羨妮**（**Sonija Kwok**，）係香港無綫電視藝人，喺香港出世，係中英混血兒。中學就讀嘉諾撒聖瑪利書院，西門菲莎大學畢業，主修工商管理同心理學。參選香港小姐前係國泰航空空中小姐。

佢喺1999年參選香港小姐，以大熱姿態攞到冠軍、「最上鏡小姐」、「國際親善小姐」同埋「千禧才智小姐」獎。2000年佢代表香港參選國際華裔小姐競選，以大熱姿態攞到冠軍，係繼1988年度香港代表李嘉欣贏到國際中華小姐競選冠軍後，第一個香港代表奪冠。其後佢又代表香港參選環球小姐競選，係目前為止最後一位香港代表參選，最終落選。佢之後同無綫電視簽約而晉身娛樂圈。

## 屋企
郭羨妮老公係中國大陸動作指導朱少杰，2011年10月1號結婚，之後佢喺2012年5月22號生咗個女叫朱家愛（Kylie）。

## 演出作品
### 電視劇（[[無綫電視]]）

### 電視劇（[[ViuTV]]）

### 外判工作室製作播放

### 電視劇（[[香港電台]]）

### 電視劇（中國大陸）

### 電影

### 音樂錄影帶
*李克勤：《再一次想你》

## 廣告
*SaSa Beauty代言人
*露得清護膚品廣告
*金美花園樓盤廣告
*V.I.C.&Charming拖鞋廣告
*TVB 2001 CNY廣告套餐
*EE羊胎素廣告
*情緣婚紗廣告
*Fresh Vision隱形眼鏡廣告
*雅居樂樓盤廣告
*愛彼表廣告
*卡士蘭-自然瘦 代言人
*高雅化妝品有限公司「軟光子微電嫩膚儀」代言人
*Miryoku健康大使
*OSIM uZap窈窕魔師產品代言人
*MOISSANITE寶石廣告
*CoverMark粉底廣告代言人
*雅萊姿化妝品廣告代言人
*采詞化妝品廣告代言人
*維達寶奶粉廣告代言人

## 參攷

## 出面網頁

* 
* 
* 
*Sonija Online
*郭羨妮的廣播
*Sonija Kwok International Fan Club（郭羡妮官方網頁SIFC）
*妮光羡影
威爾斯

**威爾斯**又叫**威路士**，（英文：Wales；威爾斯話Cymru，讀），係英國地方，係組成聯合王國嘅其中一國，首府卡迪夫。佢東接英倫，西臨愛爾蘭海同大西洋。係歐盟一個選區。人口約莫三百萬，通威爾斯文同英文。

## 史
威爾斯喺二萬九千年前已經有人住。公元1世紀，威爾斯一帶俾羅馬帝國吞併，並統治咗三百幾年。羅馬人撤出之後，威爾斯出現過幾個王國。1284年，威爾斯俾英倫吞併。

## 睇吓
* 父輩之地 (威爾斯國歌)‎
賓州

**賓州**可以指：
*細孥仔嘅陰部，最常見寫法係「賓周」、
*美國賓夕凡尼亞州簡稱、
*中國廣西南寧市賓陽縣賓州鎮或
*中國黑龍江省賓縣賓州鎮。
劉遵義

**劉遵義**教授（**Lawrence LAU**，）係香港經濟學家，亦係候選人資格審查委員會非官守成員。佢係貴州遵義人，鄉下喺廣東潮州，收尾落香港。2004年7月1號到2010年6月30號，劉遵義做香港中文大學校長。2009年1月21號到2012年6月30號，劉遵義做香港行政會議成員。

## 公職
*香港中文大學校長
*香港中文大學藍饒富暨藍凱麗經濟學講座教授
*中國人民政治協商會議第十一屆全國委員會委員
*香港特別行政區政府策略發展委員會委員
*香港特別行政區行政會議成員
*廉政公署貪污問題諮詢委員會委員
*創新及科技督導委員會委員
*外匯基金諮詢委員會及其轄下管治委員會和貨幣發行委員會之委員
*授勳評審委員會委員
*香港中華文化總會榮譽會長

## 個人榮譽
### 勳銜
* 太平紳士（2007年）
* 金紫荊星章（2011年）

### 學術榮譽
* 中央硏究院院士（1982年）
* 香港科技大學榮譽社會科學博士（1999年）
* 創價大學榮譽博士（2007年）
* 早稻田大學榮譽法學博士（2007年）
* 國立中央大學榮譽管理學博士（2010年）
* 復旦大學經濟學名譽博士（2012年4月10號）
* 香港中文大學榮譽法學博士（2014年）
* 嶺南大學榮譽社會科學博士（2019/20年度）

## 政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
## 睇埋
* 《中大學生報》情色版事件

## 攷

## 出面網頁
* 

類:嶺南大學 (香港) 榮譽博士
類:香港中文大學榮譽博士
類:香港科技大學榮譽博士
類:中央研究院院士
尚書省

**尚書省**係中國喺隋朝同埋唐朝開始正式設立嘅三省六部制中嘅一省，負責執行國家嘅重要政令。

## 簡介
尚書省係中央政權體系中嘅三省之一，主要負責執行通過審查嘅法令。除尚書省之外，重有負責草擬同頒發皇帝詔令嘅中書省，同埋审查詔令内容嘅門下省。其中，中書省同埋門下省係決策機構，尚書省就係執行機構。

尚書省長官叫做尚書令，尚書仆射係副官。尚書省下設左右丞，分管六部。但係由於唐太宗喺繼位前曾經擔任尚書令呢個職務，所以唐朝呢個時期以後，呢個官職唔會輕易授予，而係以尚書仆射為尚書省长官。唯安史之亂之後，郭子儀對唐朝有大功，就授尚書令。另外朱温篡逆之前都自稱係。

不過，唐代三省制係建立冇耐就開始向二省、一省轉變。呢種變化嘅原因係皇權對於相權嘅控制、以及提高行政效率。三省職能逐漸趨向合一。到咗宋朝，雖然三省名義始終存在，但係已經混合為一省。

元用中書省總領百官，同樞密院、御史臺分掌政、軍、監察三權。尚書省主要負責財政事務，而且時置時廢，門下省就唔復置。明一開始用元制，由中書省總管六部，但1380年廢中書省，分中書省嘅權力畀六部。自此，六部取代咗三省六部呢個制度制。
蒲崗

**蒲崗**（Po Kong），或者**蒲岡**，係香港地方同移平咗嘅村，屬於林氏。村喺香港新九龍東翼，家下黃大仙警署對面馬路個位。舊時係九龍灣海皮，背面靠住個113呎嘅崗，即係山仔。

## 名
蒲崗個蒲，係指福建莆田，因為佢哋嘅祖先係鶴佬。而崗係條村北便背住個崗。所以夾埋叫蒲崗。

## 地理
蒲崗喺官富山前，落係九龍灣嘅冲積平地上便，而村就靠個113呎嘅山仔。周圍有涌流入九龍灣。

蒲崗西便有條沙田坳道。西南近有隔坑村，遠啲有衙前，再遠啲有九龍寨城；西有石鼓壟，北沿沙田坳道可以到竹園。東便過涌可以去到元嶺嗰幾條村。之後亦有條蒲崗村道，由村嘅東面，一直向北伸入慈雲山區南便。

## 史
家下維多利亞港，以前係中國南方同南洋海運必經之路。而佢嘅九龍灣，有唔少船停泊。而熟水性嘅福建人來到九龍一帶開村，以鹽為業。

而開村嘅林氏族譜有講，大中祥符元年戊申(1008年)，原藉福建莆田，以艚運為業嘅林松堅、林栢堅響佛堂門遇險，浮到去南佛堂山崖甩難。佢哋子孫有經商致富，響九龍彭蒲圍定居，之後搬到大磡窩蒲岡。考古發掘有唔少磁器響呢一帶搵到，好可能同海上貿易有關。

條村南便，1910年代到20年代，九龍灣有填海，變成啟德填地。家下叫呢笪填地北便邊邊，文理書院左近，同埋同村之間一帶，就做新蒲崗，畀彩虹道同太子道包住。

條村去到1940代，畀當時佔領香港嘅日本人拆咗，用來加大啟德機場跑道，開渠帶走雨水，而清水灣道（家下呢段叫彩虹道）起喺渠邊。村個位就沙田坳道尾嘅渠同馬路。之後機場搬南啲，改呢塊地叫新蒲崗，變成工業區同住宅區，原蒲崗就變成新蒲崗一部份。

## 註
明朝那些事兒

《**明朝那些事兒**》係網上連載嘅明朝（1344年－1644年）歷史故仔，作者係當年明月，本身叫石悅，係中國一個公務員，2006年3月喺天涯社區第一次發表，從朱元璋建國講起，每月點擊率超過百萬人次。有集結成書籍刊行，台灣都有出正體版。

《明朝那些事兒》到2008年3月發表至萬曆朝嘅國本之爭，4月發表到李成梁經略遼東與努爾哈赤嘅堀起，7月寫魏忠賢嘅事。2008年底發表到崇禎初年，袁崇煥伏誅嘅事。2009年1月初發表盧象升、孫傳庭等人剿寇。

當年明月每日會發表文章一小篇，字數唔夠一千字，週末嗰陣通常休息唔發表，有時會連休幾日，並喺網上公布。
開篷巴士

**開篷巴士**係一種成個或者一部分車頂拆走咗嘅巴士，開篷巴士通常都係雙層巴士，不過單層嘅開篷巴士都一樣有。

開篷巴士嘅開頂方式有幾種，可以係成個車頂拆咗去嘅、可以係拆咗車頂一部分、又或者係成個或者一部分車頂拆咗去，但有需要嗰時可以裝返個車頂上去嘅。

開篷巴士通常俾人用嚟做觀光車，喺市區或者一啲旅遊景點度行，畀人坐喺巴士上面睇風景。開篷巴士亦可以用嚟做城市巴士或者係俾人租嚟作特別用途，例如宣傳同埋球隊嘅勝利巡遊。
掛接巴士

**掛接巴士**係一啲有超過一節，兩節之間有個鉸連住嘅巴士。呢類型巴士通常係用嚟做城市巴士，佢哋比一般嘅單層巴士載得多人。

掛接巴士可以係有兩節同埋一個鉸（長18米左右），亦有啲係有三節同埋兩個鉸（長25米左右），以前更曾經有雙層嘅掛接巴士生產。
年宵

**年宵市場**，簡稱**年宵**，又叫做**花市**，係唐人（尤其係粵人）社區臨近年卅晚嗰幾日出現嘅墟市。呢種墟主要係畀花農賣年花出貨嘅市場。中國文化嚮農曆新年前夕，去舊迎新生意好，唐人鍾意約人去行年宵。

而家，年宵市場除咗賣年花，重乜都有得賣，好似大笪地，唔少新奇嘢，包括：
* 真人寫揮春
* 吹氣公仔
* 懷舊零食
* 魚蛋
* 年糕
* 汽水
* 鮮搾蔗汁
* 政黨紀念品
* 市場公司贈品
甲

**甲**可以指：

* 甲 (天干)：天干第一項；
* 甲 (面積)：臺灣面積單位；
* 甲 (組織)，中國大宋以後嘅農村基層組織。
*指甲
*盔甲
*甲殼，動物外殼
*甲 (神)，埃及嘅神
*甲氏，姓氏
丙

**丙**係天干第三。通常用來指第三：丙本意不詳，至少甲骨文都未睇得出，無一致結論。甲骨文之形，似承托之物，亦有說係柄嘅形。有唔少字原有丙，訛變到唔知有丙，如商、邊、更等，五行之丙歸入火。正月初幾為丙日，就按日數叫**幾人分餅**，即**幾人分丙**。

## 含丙嘅干支
*丙寅
*丙子
*丙戌
*丙申
*丙午
*丙辰
戊

**戊**係天干第五。通常用來講第五。

## 含戊嘅干支
*戊辰
*戊寅
*戊子
*戊戌
*戊申
*戊午
單層巴士

**單層巴士**係指得一層嘅巴士。佢嘅物理學重心低過雙層巴士，所以行斜坡彎路，翻車意外都少啲。

## 睇埋

*雙層巴士
交配

**交配**（）係指生物之間嘅性行為，同埋導致受精同埋繁殖嘅活動。家畜嘅交配又叫做**配種**，雀仔同雀仔之間交配又叫做**交尾**。

## 睇埋
*遺傳學
*性交
*繁殖

## 連出去

*Introduction to Animal Reproduction
*Advantages of Sexual Reproduction
亞爾班奴湖

**亞爾班奴湖**（**Lago Albano**）係意大利拉素嘅湖，湖響亞爾班尼山（*Colli Albani*）之巔，長3.5公里、闊2.3公里，最深170米。因近住羅馬，好多文人雅士周時嚟呢度睇風景。連教宗都喺湖邊置咗別墅，每年得閒時就嚟住吓。
畢拉仙奴湖

**畢拉仙奴湖**（*Lago de Bracciano*）係喺意大利拉斯奧州嘅一個湖，喺四十萬年前嘅火山活動形成。湖響羅馬南邊25英哩，最深處有160米，長15公里，闊3公里，湖面面積57.5km²。

 
## 風景
呢度嘅風景靚，係旅遊聖地，同埋羅馬城嘅主要水庫。

## 連結
* Parco Regionale del complesso lacuale di Bracciano Martignano
*Maria Antonietta Fugazzola Delpino, in ''Discover Magazine'', November 2002.
*'''Lake Bracciano''' in English

類:意大利嘅湖
毛厘士勞啤

**勞啤**（，），或叫**毛厘士勞啤**，係毛厘士嘅貨幣，符號Rs或者₨，國際代號MUR。勞啤原本係印度錢，1877年毛厘士發行自己嘅錢，都係叫勞啤。

一勞啤分一百仙。

## 註
荷國安達銀行

**荷國安達銀行**（荷文Nederlandsch-Indische Handelsbank，簡寫NIH；英文：Netherlands India Commercial Bank）係荷蘭一間銀行，1863年創立。總行喺奄士打定，海外有好多支行。1924年司理係馬克士。家下係荷蘭銀行一部份。

## 註
雙層巴士

**雙層巴士**係指有兩層嘅巴士，兩層車廂用樓梯連接。世界上有唔少地方有雙層巴士，用來做觀光車或者長途客車，而用雙層巴士做城市巴士嘅地方就少啲。有雙層巴士做城市巴士嘅地方包括英國同佢嘅前殖民地（例如香港、新加坡、印度、愛爾蘭、南非）、德國柏林等等。

喺台灣,台北同台南都有雙層巴士。台北嘅路線: ,台南嘅路線: 。
頸

**頸**，又叫**頸部**或**脖子**，喺多數脊椎動物中，可以指連接頭同軀幹之間嘅部份。

頸包含身體嘅好多重要器官，好似頸椎（頸骨），動脈、靜脈血管、氣管（呼吸器官）、喉嚨（發聲器官）、食道（消化器官），同埋其他肌肉、皮膚、神經、淋巴結同結締組織等。

## 講嘢
* 硬頸
* 死牛一面頸

## 睇埋
* 樽頸
香港民族主義

**香港民族主義**（又叫做**大香港主義**，）係香港文化、歷史、地理、政治各層面，統合嘅社會思想。

## 理論
香港唔同各種文化族群，全部都構成咗内聚又分享共同記憶嘅香港人特殊身份認同，即係公民民族主義。主張香港民族可以同傾向種族民族主義嘅中華民族區別。

香港民族主義者主張建立香港自身嘅「國族」同自主意識，並認為民族認同係由每個香港居民嘅意志決定，即係香港唔同族群經過共同生活嘅意志形成命運共同體，就係「香港民族」。

## 背景
### 中共劣政
1949年中共建國，伴隨而來係數以萬計由中國走難到香港嘅政治難民。1947年至1951年期間，香港人口由180萬增加到220萬。之後三十年，中國爆發逃港潮，大批中國居民偷渡到香港，香港人口以每十年一百萬增長。成因係中國共產黨領導造成饑荒、政治鬥爭黑暗醜惡，中國難民比無經歷過共產主義統治嘅人更討厭共產黨，當中好多人都有恐共、反共同厭共心態。加上香港1997年前資本主義大成功，相比中國，香港係一個更加先進同進步嘅地區，香港不屬於中國。

### 香港文化發展
香港文化推向國際之路，由1949年同1960年代初有兩次逃亡開始。當時，難民母語都係粵語，粵語文化香港同中國平行發展。1974年前，當時粵語流行音樂只係粵語電影附屬品，未能獨當一面。

自1970年代，香港戰後土生土長新生代日漸成長，粵語流行音樂開始萌芽。母語爲粵語嘅香港新一代藝術家成長，粵語被雅化，粵語電影同流行曲同時登上大雅之堂，成爲雅俗共賞嘅藝術品。自1974年，香港普及化粵語流行音樂由許冠傑開創。許將廣東話歌詞填入西方流行樂曲，歌詞貼近當時香港普羅市民生活，大受歡迎，七十年代早期萌生之本土意識，令粵語流行音樂普及。

港英時期，港英政府持續培植本土意識，以抵銷中國民族主義影響。1970至1980年代，香港本土意識逐漸壯大，以至八十年代初眾多民調顯示香港市民抗拒英國將香港主權移交畀中國。

### 香港人身份認同
香港人嘅自我認同自從主權移交中國之後每年同中國人認同拉大差距，根據數據可以睇到香港人有強烈嘅自身認同感。根據香港大學民意研究計畫2012年6月嘅民意調查發現，喺四揀一，認為自己係「香港人」（Hong Kong Citizen）嘅佔46%，認為自己係「中國嘅香港人」（Chinese Hong Kong Citizen）或「香港嘅中國人」（Hong Kong Chinese Citizen）有34%，自己係「中國人」（Chinese Citizen）只佔18%。無論係狹義定廣義上自稱係「香港人」嘅比率，都比狹義或廣義上自稱係「中國人」嘅比率高，大約有28至38個百分比嘅差距。年齡未到三十歲嘅被訪者，差距就有成60至72個百分比。

### 價值觀唔同政府
*香港人有自己一套非官方嘅價值觀。香港多數同中國當局價值觀兩極化，範圍包含對人權、民主、自由、產權，甚至本土生成文化、環保同衛生方面有相反理解，中國政治法律至社會風氣都導至香港人對2047年香港前途問題生成疑慮。因此，有班人吹捧獨立，層面幾個有：香港同中共體制中獨立，香港同中國為兩個獨立政治個體，中國冇權統治香港。

## 睇埋
* 香港獨立運動
* 種族
* 一國兩制
* 香港歷史

## 攷
長毛

**長毛**（讀成「長 mo1」）係形容一隻動物啲毛好長，又或者話啲長頭髮嘅人。可以指：
*人物
**梁國雄；香港立法會前任議員
**利建潤；澳門民主起動副主席；有「澳門長毛」外號
**雷玉蓮；香港四五行動成員；有「女長毛」外號
**David Webb；香港財經界獨立股評人，有「股壇長毛」之稱
**陳可辛；香港電影導演
*其他
**長毛象
**對太平天國或佢啲國民、軍隊嘅蔑稱
**當「長」作動詞用（指「生長」）：
***發霉
***人類其中一項第二性徵
奇幻逆緣

《**奇幻逆緣**》（***The Curious Case of Benjamin Button***）係2008年一套美國奇幻浪漫電影，改編嘅1922年英文同名短篇小說《》。呢套戲係由大衛芬查執導，畢彼特同姬蒂白蘭芝主演。佢攞到2009年奧斯卡13個提名。
啼笑因緣

《**啼笑因緣**》係張恨水寫嘅一部1930年中文小說，講1920年代北平一個青年同一個歌女嘅事。後來被拍成電視劇。

## 睇埋
*啼笑因緣 (電視劇)
*啼笑因緣 (歌)
費蘭度托利斯

**費蘭度托利斯**（**Fernando José Torres Sanz**，）係前西班牙足球員，司職前鋒。

佢出道嗰陣加入馬德里體育會，嗰陣時已經光芒四射，係球隊嘅「鎮會之寶」。2007年轉會到利物浦足球會，到2008年3月31號為止射入21個英超入波，喺射手榜排第2位，只落後榜首嘅基斯坦奴朗拿度5球，佢喺嗰季嘅總入球數字重達到28球，成為球隊新一代嘅「救世主」。嚮2009年12月，佢喺對阿士東維拉嘅比賽入波之後，成為利物浦史上最快喺英超射入50球嘅球員。2011年1月費蘭度托利斯以破英格蘭紀錄嘅轉會費轉投車路士。

2014年8月費蘭度托利斯以借用形式加盟AC米蘭，2015年1月俾AC米蘭買斷，隨即以借用形式重投馬德里體育會。

## 獎項
### 馬德里體育會
*2001年至2002年西班牙乙組足球聯賽冠軍

### 車路士
*2011至2012年英格蘭足總盃冠軍
*2011至2012年歐洲聯賽冠軍盃冠軍
*2012至2013年歐霸盃冠軍

### 國際賽
*2001年歐洲U16足球錦標賽冠軍
*2002年歐洲U19足球錦標賽冠軍
*2008年歐洲國家盃冠軍
*2010年南非世界盃冠軍
*2012年歐洲國家盃冠軍

### 個人
*2001年歐洲U16足球錦標賽神射手、最佳球員
*2002年歐洲U19足球錦標賽神射手、最佳球員
*2007-2008年，2009-2010年利物浦神射手
*2007-2008年利物浦最佳球員
*2007-2008年，2008-2009年PFA年度最佳陣容
*2008年、2009年年度世界最佳十一人
*2008年歐洲足協年度最佳陣容

## 出面網頁
* Fernando Torres | Players and Staff | Official Site | Chelsea Football Club
* Fernando Torres - Liverpool FC
* 
* Fernando Torres | National Football Teams
* Fernando Torres | Football Stats | Soccer Base
* 費蘭度托利斯 - Goal.com
懷斯

**懷斯**（John Arne Semundseth Riise，）係一個前挪威足球員，效力過阿利辛特、摩納哥、利物浦同埋羅馬。懷斯最出名嘅係佢左腳嘅射門力量同埋強勁嘅手力。

## 出面網頁
* 
* 
* 
*
沙比阿朗素

**沙比·阿朗素**（**Xabier Alonso Olano**，）係西班牙領隊同前足球員，曾經教過德國甲組足球聯賽球會利華古遜同皇家馬德里足球會。球員時代司職中場，效力過利物浦足球會、皇家馬德里足球會同埋拜仁慕尼黑等等球會。佢嘅特點係能夠長傳、遠射，同埋能夠控制中場。

## 屋企人
* 亞爸，足球員
* 亞哥，足球員
* 老婆Nagore Aranburu
* 三名仔女：Jontxu、Ane、Emma

## 出面網頁

* 
* 
*
金德代克

**金德代克**（）係荷蘭西部南荷蘭省嘅一個村莊，部分屬於新萊克蘭，部分屬於阿爾布拉瑟丹，距鹿特丹東面15公里。

金德代克坐落喺萊克河同諾德河交匯處，為咗排水，1740年建立咗一個由19座風車組成嘅系統。呢組舊風車係荷蘭最大嘅系統。

如今，金德代克風車群成為咗荷蘭最知名嘅景點之一，於1997年列入聯合國科教文組織世界文化遺產名錄。

## 參考
* Griffis, William Elliot. *The Cat and the Cradle* in *Dutch Fairy Tales For Young Folks.* New York: Thomas Y. Crowell Co., 1918. SurLaLane Fairy Tales. File retrieved 9-12-2007. 
* Meder, Theo. *'[http://members.chello.nl/m.jong9/map12/hansbrinker.html Dutch folk narrative]*. Meertens Instituut, Amsterdam. File retrieved 9-12-2007. 
* World Heritage List: Mill Network at Kinderdijk-Elshout
芬倫

**芬倫**（**Stephen John Finnan**，）係愛爾蘭共和國足球員，司職右閘。

## 出面網頁
* 
* 
*
香港中心

**香港中心**（**Clifford Centre**）係香港深水埗區一座工貿樓建築物，嚮九龍長沙灣長沙灣道 778-784 號。座樓高 31 層，係信和集團旗下嘅物業。

## 附近
* 荔枝角站
* 香港紗廠
* 長沙灣廣場
* 羅氏商業廣場

## 拎
*信和集團 - 信和租務 - 香港中心
西西里

**西西里島**（意大利文：Sicilia）係意大利南部一個自治區。佔地25,708平方公里，人口大概有500萬，係意大利第一大區，同地中海第一大島。首府係巴勒摩。島上面有屹立火山（Etna），係歐洲最大、最活躍嘅火山。

## 人口
大多數西西里人講西西里方言。呢個方言有人話係獨立嘅語言。重有少數人講阿爾巴尼亞話或者希臘話。

大多數人都信天主教。

## 氣候
春秋暖，夏天熱，冬天潮濕。

## 社會
貪污、浪費、環境污染同黑手黨都係嚴重嘅問題。
廣州市長

**廣州市長**（）由中華民國十年（1921年）始設，現任市長係溫國輝。

## [[中華民國]]（1921年—1938年）
* 孫科，1921年2月15號，廣州市政廳正式成立，孫科係第一任市長
* 吳飛，1922年7月任市長
* 金章，1922年12月任市長
* 林雲陔，1923年2月8號開始做市長
* 孫科，1923年2月26號開始再做市長
* 李福林，1924年9月任市長

1925年取消市長，改為市政委員會，由委員長帶住。

* 伍朝樞，1925年7月，廣州市政廳改組成爲廣州市政府，實行委員會制。伍朝樞做市政委員會委員長
* 孫科，1926年6月任市政委員會委員長，第三次做廣州市阿頭。
* 林雲陔，1927年5月任市政委員會委員長
* 甘乃光，1927年11月任市政委員會委員長

1928年恢復市長。

* 林雲陔，1928年5月恢復市長制。1929年10月改成特別市。1930年6月改做省轄市。林雲陔任市長。
* 程天固，1931年6月任市長
* 劉紀文，1932年3月任市長
* 曾養甫，1936年8月任市長。1938年10月2號開始廣州畀日本佔領。

## [[大日本帝國]]（1938年—1945年）
1938年，日本皇軍進攻廣州。1940年後，汪精衞為首中華民國南京傀儡政府
* 彭東原，首任廣州市長，治安維持會會長。
* 周化人，第二任廣州市長
* 陳耀祖，第三任廣州市長
* 周應湘，第四任廣州市長
* 汪屺，第五任廣州市長
* 張焯，第六任廣州市長

## 中華民國（1945年—1949年）
1945年日本投降，歸還畀中華民國，是為光復。
* 陳策，1945年9月中國抗日戰爭結束後，1946年1月廣州為省轄市，陳策做市長
* 歐陽駒，1946年6月任市長，1947年7月改做院轄市，直屬行政院
* 李揚敬，1949年10月6日接任市長

## [[中華人民共和國]]（1949年—今）
1949年，共軍攻佔，廣州入咗中華人民共和國。

* 葉劍英，1949年10月28號成立廣州市人民政府，葉劍英任市長
* 何偉，1952年12月任市長。1953年3月12號廣州市改做中央直轄市。1955年1月1號廣州市改做廣東省轄市。同年1月15號廣州市人民政府改做廣州市人民委員會
* 朱光，1956年11月任市長
* 曾生，1960年11月任市長

文化大革命，1967年取消市長，改為革命委員會。
* 黃榮海，1967年3月15號成立廣州市軍事管制委員會，1968年2月21號成立廣州市革命委員會。黃榮海任軍管會、革委會主任
* 焦林義，1972年12月任革委會主任
* 楊尚昆，1979年3月任革委會主任

1981年恢復市長。
* 梁靈光，1981年9月任市長。1981年9月廣州市革委會改做廣州市人民政府
* 葉選平，1983年7月任市長
* 朱森林，1985年8月任市長
* 楊資元，1988年6月任市長
* 黎子流，1990年6月7日任代理市長，之後做市長
* 林樹森，1996年任代市長，1997年任市長
* 張廣寧，2003年4月任市長
* 萬慶良，2010年4月任市長
* 陳建華，2012年1月任市長
* 溫國輝，2016年2月任市長
安特衞普

**安特衞普**（荷蘭文：Antwerpen；法文：Anvers）係比利時第二大城市，亦係比利時最重要嘅商業城市、港口。1920年曾經搞過一次奧運會。

## 特色
* 鑽石：安特衞普係世界鑽石工業三大中心之一。
* 動物園：安特衞普有世界上最古老嘅動物園之一。
* 設計：安特衞普係歐洲以至世界嘅設計中心之一。
巴勒摩

**巴勒摩**（意大利文：Palermo）係意大利西西里島嘅首府，喺島西北。人口大概一百三十萬，面積四千九百九十二平方千米。城肉有古建築，亦有加里波地公園（Garden Garibaldi），內有奇花異木。城物產有硫黃、洋橄欖同柑桔。

## 歷史
巴勒摩早喺八千幾年前就有人類定居嘅紀錄。佢曾經俾古希臘人攞做殖民地，之後又俾古羅馬人控制。中世紀時代巴勒摩幾經戰亂，最後喺1130年西西里島王國創立嗰陣成為王國嘅首都。

1861年意大利統一嗰陣成為咗意大利一部份。之後經濟開始有所增長，人口由原來嘅十九萬增加到1921年嘅三十幾萬。而家就有六十幾萬人。

## 經濟
主要係漁業同一啲造船工業。

## 景點
*巴勒摩主教堂

## 運動
*巴勒莫足球會
肯雅

**肯雅**（**Kenya**）全名**肯雅共和國**（），又譯**肯亞**、**肯尼亞**，係非洲東部一國，首都賴羅比。

第一次世界大戰時曾經畀德國佔領，德國戰敗後轉歸英國。1963年12月12號宣佈脫離英國獨立。

肯雅係撒哈拉以南非洲經濟比較好嘅國家之一，農業、服務業同工業佔咗國民經濟好大部份，受基礎設施投資同私人消費增長嘅影響，肯雅2015年國內生產總值係614.1億美元，經濟增長率達到5.6%。

肯雅係聯合國、非洲聯盟、唔結盟運動、七十七國集團同東非共同體成員國。聯合國人居署同聯合國環境署（又名聯合國環境規劃署）總部設喺肯雅首都賴羅比。

肯雅同鄰國烏干達、埃塞俄比亞一樣，係非洲田徑強國，盛產好多出名嘅中跑、長跑選手。

## 參考

## 出面網頁

* 
* 
* 
* 
* 
* 
* 
*
大衞施華

**大衛·祖素·占美尼斯·施華**（****，）係一位西班牙足球員，打中場，效力緊西班牙球隊華倫西亞。

## 生平
### 球會
大衛·施華十四歲嗰陣參加皇家馬德里少年隊嘅選拔，因身高問題未能入選，之後佢加入華倫西亞，由華倫西亞一手培訓。佢喺2005-06年球季被外借去西甲升班馬切爾達，其間表現非常出色，上陣31場入4球，令呢隊經歷一年降班之苦嘅球隊取得歐洲足協盃資格。後生嘅大衛·施華擁有出色嘅盤球以及控球能力,又有速度，前場上勝任多個位置，體能亦非常好，踢法同艾馬好似，2006-2007年球季佢俾華倫西亞收返，即將離隊嘅艾馬更推薦大衛·施華着佢留低嘅21號波衫，「名正言順」成為華倫西亞嘅[艾馬。2008年8月，大衛·施華同華倫西亞續約，年薪達250萬歐元。

### 國家隊
大衛·施華喺2006年已提升為西班牙國腳，並漸漸成為國家隊主力。西班牙足球界對佢評價甚高，絕唔比美斯、基斯坦奴朗拿度等人遜色，更有人預測佢嘅成就會超越蘇亞雷斯。

2008年入選西班牙國家隊，出戰2008年歐洲國家盃。佢喺呢屆歐洲國家盃四強入咗一球，協助國家隊晉級。最後亦成為嗰屆歐洲國家盃冠軍。

## 榮譽
* 西班牙
** 2004年十九歲以下歐洲國家盃
*** 冠軍
* 西班牙
** 2008年歐洲國家盃
*** 冠軍

* 華倫西亞
** 西班牙盃冠軍（1次）
*** 2008

類:曼城球員
一神論

**一神論**（英文monotheism），或者叫**上神論**，主張宇宙只有一個真神。主張一神論嘅宗敎，叫**一神敎**，好似基督敎、回敎都主張一神論。

## 地區

### 非洲

#### 非洲本土宗教

喀麥隆嘅提卡人有個傳統靈性信仰,強調崇拜單一嘅神,叫做Nyuy。

納米比亞嘅辛巴人信奉一種泛神論式嘅一神教,崇拜神明木庫魯。辛巴人同赫雷羅人已故嘅祖先都服從於木庫魯,充當中介。

伊博人信奉一種叫做奧迪納尼嘅一神教。奧迪納尼具有一神論同泛神論嘅特徵,認為單一嘅神係萬物之源。雖然存在一個神靈萬神殿,但呢啲係較低級嘅神靈,主要用嚟服侍最高神或唯一神齊內克(又稱丘庫)。

瓦克係非洲之角好多庫希特語族人民傳統宗教中單一神嘅名稱,表示一種早期嘅一神教信仰。不過呢個宗教大多已經畀亞伯拉罕諸教取代。大約3%嘅奧羅莫人仍然信奉呢種傳統一神教,用奧羅莫語叫做瓦克法納。

#### 古埃及

##### 阿頓教

阿門霍特普四世最初係喺佢統治嘅第5年(公元前1348/1346年)喺新王國時期第十八王朝期間引入阿頓教。佢將阿頓由一個相對默默無聞嘅埃及太陽神提升為埃及神譜中嘅至高神。為咗強調呢個改變,阿頓嘅名字用咗平時只畀法老用嘅卡托斯形式寫出嚟,呢個係阿頓教嘅一個創新。呢次宗教改革似乎同賽德節嘅宣告同步,賽德節係一種皇家禧年,目的係強化法老嘅神聖王權。傳統上喺法老統治嘅第30年舉行,呢次可能係為咗紀念阿門霍特普三世而舉行,有啲埃及學家認為阿門霍特普三世同佢個仔阿門霍特普四世共同執政咗2到12年。

第5年相信係阿門霍特普四世開始建造新首都阿赫塔頓(意思係「阿頓嘅地平線」)嘅時候,呢個地方今日叫做阿馬爾納。喺標記呢個新首都界限嘅三個邊界石碑上面可以睇到呢個證據。喺呢個時候,阿門霍特普四世正式將自己嘅名字改做阿肯那頓(意思係「阿頓所喜悅嘅人」),以表示佢對新信仰嘅崇拜。呢件事發生嘅日期估計係喺嗰一年嘅1月2日左右。喺佢統治嘅第7年(公元前1346/1344年),首都由底比斯搬到阿赫塔頓(靠近而家嘅阿馬爾納),不過城市嘅建設似乎仲繼續咗兩年。阿肯那頓將佢嘅宮廷由傳統嘅祭祀中心搬走,標誌住宗教同政治權力焦點嘅巨大轉變。

呢次搬遷將法老同佢嘅宮廷同祭司階層嘅影響力分開,亦都同傳統嘅崇拜中心分開,但佢嘅諭令亦都有更深層嘅宗教意義—同佢改名一起睇,可能搬到阿馬爾納亦都係想象徵阿肯那頓嘅死亡同重生。可能亦都同佢父親嘅死亡同共同統治嘅結束同時發生。除咗為咗紀念阿頓而建造新首都之外,阿肯那頓仲監督咗一啲古埃及最大嘅神殿建築群嘅建設,包括喺卡納克同底比斯嘅,後者靠近舊嘅阿蒙神神殿。

喺第9年(公元前1344/1342年),阿肯那頓宣佈咗一個更加激進嘅新宗教版本,宣稱阿頓唔單止係埃及神譜中嘅至高神,仲係埃及唯一嘅神,而佢自己就係阿頓同埃及人之間唯一嘅中介。阿頓教嘅主要特點包括禁止崇拜阿頓嘅偶像同其他形象,除咗一個帶光芒嘅太陽圓盤,呢啲光芒(通常畫成以手結尾)似乎代表阿頓無形嘅精神。不過,阿肯那頓講得好清楚,阿頓嘅形象只係代表呢位神,但呢位神超越咗創造,所以唔可以完全理解或者表現出嚟。阿肯那頓喺祈禱中稱呼阿頓,例如喺《大阿頓讚美詩》中寫道:「O唯一嘅神,除祢之外再無別神」。

阿頓教嘅神學細節仲未好清楚。排除所有神明只剩一個,同埋禁止偶像崇拜,呢啲都係同埃及傳統嘅重大分歧,但學者將阿肯那頓視為一神崇拜者而唔係一神教信徒,因為佢冇積極否認其他神嘅存在;佢只係冇去崇拜阿頓之外嘅神。阿肯那頓將阿頓同拉神聯繫起嚟,並且將阿頓嘅重要性提升為拉神王權嘅更新。

喺阿肯那頓嘅繼任者統治下,埃及恢復咗傳統宗教,而阿肯那頓本人亦都畀人當成異端。

##### 其他一神論傳統
有啲埃及倫理文本嘅作者相信只有一個神統治住宇宙。

### 美洲

#### 美洲原住民宗教

美洲原住民宗教可能係一神論、多神論、一神崇拜、萬物有靈論,或者係呢啲嘅組合。例如,切羅基人嘅靈性信仰就係一神論同泛神論。

大靈,蘇族人叫做「瓦坎坦卡」,阿爾岡昆語族叫做「吉切馬尼圖」,係美國原住民同加拿大第一民族文化中普遍存在嘅一種普世靈力或者至高神嘅概念。根據拉科塔人活動家羅素·米恩斯嘅講法,「瓦坎坦卡」更好嘅翻譯係「大神秘」。事實上,喺哥倫布來到之前,拉科塔人認為「瓦坎坦卡」係一個「神明議會」,佢哋嘅宗教並唔係一神論。

有啲研究者將阿茲特克哲學解釋成根本上係一神論或泛神論。雖然普通民眾相信多神論嘅萬神殿,但阿茲特克祭司同貴族可能將特奧特爾理解為一種具有多個面向嘅單一宇宙力量。不過,呢個想法都受到咗批評,最主要係話好多所謂一神論嘅說法可能其實係來自征服者之後嘅偏見,將古代異教模型強加到阿茲特克人身上。

### 東亞

#### 漢系宗教

由商朝(公元前1766年)到現代,中國大多數朝代信奉嘅正統信仰系統都以崇拜「上帝」(字面意思係「上面嘅君主」,通常譯做「至高神」)或者天作為至高神為中心,凌駕於其他神明之上。呢個信仰系統早於儒家同道家嘅發展,亦都早過佛教同基督教嘅引入。佢有啲一神論嘅特點,因為天被視為一個全能嘅實體,一種無形嘅力量,具有人格神嘅特性,超越現實。不過,呢個信仰系統又唔係真正嘅一神論,因為除咗上帝之外,仲有其他較次要嘅神明同靈魂受到崇拜,呢啲神明同靈魂因地而異。不過,後來嘅變體,例如墨家(公元前470年至公元前391年左右)就接近真正嘅一神論,教導話較次要嘅神明同祖先嘅靈魂嘅作用只係執行上帝嘅意志。喺墨子嘅《天志》中,佢寫道:

喺古代中國崇拜上帝同天包括建造廟宇,最後同最大嘅係北京嘅天壇,同埋祈禱。每個中國朝代嘅統治者都會每年進行祭祀上帝嘅儀式,通常係宰殺一隻完全健康嘅公牛作為祭品。雖然喺道教、佛教同其他宗教傳入之後,佢嘅流行度逐漸降低,但佢嘅概念一直用到前現代時期,並且融入咗之後喺中國嘅宗教,包括早期中國基督徒使用嘅術語。儘管道教同佛教帶嚟咗非有神論同泛神論嘅精神性,但上帝仲係受到讚美,一直到清朝結束,清朝最後一位統治者仲自稱係天子。

喺19世紀嘅廣東地區,一神論嘅影響導致咗太平天國運動。

#### 騰格里教

## 批評
  
  
批評者認為一神教係造成無知、壓迫同暴力嘅原因。大衛·休謨（1711–1776）曾經講過，一神教冇多神教咁多元化，所以相對冇咁包容，因為一神教要求人哋將佢哋嘅信仰限制喺一個教條入面。  
同樣，奧古斯特·孔德講過：「一神教係無法同人類天性中嘅仁慈本能並存」，因為佢迫使信徒要完全投入一個單一嘅造物主。  
馬克·S·史密斯，一位美國嘅聖經學者同古代歷史學家，寫過一神教往往係一種「全面性話語」，經常佔據咗社會信仰體系嘅所有層面，導致排斥「其他人」。  
雅各·紐斯納指出：「一神教嘅邏輯……唔會為包容其他宗教提供幾多基礎」。  

古代一神教亦被形容為戰爭理由，因為佢喺初期激勵咗以色列人向信奉多神嘅迦南人發動戰爭。  
薩爾瓦帕利·拉達克里希南認為一神教係暴力嘅原因，佢講過：「狹隘一神教嘅不容忍以血字寫滿咗人類歷史，從以色列部族第一次衝入迦南嘅時候開始。一個嫉妒神嘅信徒被鼓動去向異教信仰同文化嘅人發動侵略戰爭。佢哋會引述神嘅名義嚟為征服者施加嘅殘酷行為作出辯護。舊以色列嘅精神被基督教同伊斯蘭教繼承，可能唔係無道理咁講，如果西方文明喺呢個問題上係比喺希臘而唔係巴勒斯坦塑造，可能會好啲。」

## 睇埋
*巨匠造物主

## 註
一板一眼

**一板一眼**，喺粵語又叫**一板一叮**，係古樂板眼（節拍）一種，一小節裏便有兩拍，一板係強拍，一眼係弱拍。

## 引伸
一板一眼可以用來講人好有條理，同**有板有眼**。

## 註
板眼

**板眼**，喺粵語又叫**叮板**（喺國語又叫**板撩**），係中樂嘅節拍。**板**係重拍，用鼓板來敲，**眼**、**叮**或者**撩**係弱拍或者次強拍，用鼓簽敵鼓案。

板眼交替造成音樂變化。喺粵曲通常分一板一眼（兩拍）、一板三眼（四拍）同流水板（一拍）三隻。但係喺其他地方嘅音樂可能淨係得頭兩種，又或者再有第四種，叫冇板冇眼。

## 註
眼 (搞清楚)

**[[眼]]**原本淨係講睇嘢嘅器官，亦都指：

* 眼 (板眼)，中樂嘅弱拍。
* 窿，例如針眼（針上面嘅眼）、屎眼／屁眼（疴屎、放屁嘅窿，即係屎窟）。
* 井等等嘅量詞。用法：一眼井（亦有人講一*口*井，兩種都通）
一板三眼

**一板三眼**，喺粵語又叫**一板三叮**，係古樂板眼（節拍）一種，一小節裏便有四拍，板係強拍，眼係弱拍，即係一下強，三下弱咁。

## 註
大香港

《**大香港**》（）係一套香港電視劇，嚮1985年由TVB翡翠台廣播，講香港嘅故。招振強監製。主題曲由麥潔文主唱。

## 演員
* 劉青雲
* 周潤發
* 曾江
* 吳鎮宇
* 關海山
* 陳安瑩
* 歐陽震華
* 關禮傑
* 劉兆銘
* 許紹雄
* 秦煌
* 龔慈恩
* 招振強
* 呂方

## 拎
* 《大香港》主題曲
*
聖阿育跎耶路

**聖阿育跎耶路**（*Thanon Sri Ayuthaya*）喺曼谷商業區嘅北面，行東西方向，呢度有舊時嘅皇宫──維曼默宫。一啲政府部門如泰王國外交部等。
維曼默宮

**維曼默宮**（）本來係泰王拉瑪五世嘅王宮。原本喺春武里府西昌島（เกาะสีชัง）上，以金桃花木打造，連盛夏都好清涼。 

1893年泰國同法國起河口紛爭，法軍上島佔據。兩三年後，法軍撤走，五世王返嚟，然而事過人非、美景難再。1925年拉瑪六世過咗世，呢度再無人打理。

到咗1982年，詩麗吉王后命令喺曼谷杜色重新興建，畀世人重見佢原來嘅面目。

## 連出去
* 拉瑪五世泰王嘅王宮
* 泰國王產管理局
沙吞路

**沙吞路**（*Thanon Sathorn*）係曼谷商業區南面嘅大馬路，行東西方向慣穿沙吞區，同是隆路平行，呢度有好多高大商業楼宇。 
條路中間有一條運河仔，唔容易畀人睇到。條路因此又分為**沙吞南路**同埋**沙吞北路**，其实係同一條路嘅两邊。

路上有啲外國使館，泰華總商會（*Thai CC Building*）嘅六十層大廈喺沙吞南路西段。

分類: 曼谷街道
性

**性**係生物學上一種過程，用以混合交換基因特徵。**性別**係指多數生物響性嘅角度可以分成公同乸兩類。

## 自然性別
好多生物都會分成兩性，即係雌性同雄性。性繁殖（Sexual production）靠專門用以生殖嘅生殖細胞結合，形成子息，等遺傳咗佢有父母嘅特徵。生殖細胞個形可以一模一樣，但多數都係唔同形，尤其係分成兩種。雄生殖細胞，通常都好細，又易郁，可以帶基因訊息到遠處，而雌生殖細胞，通常係大粒，唔易郁，但好多營養，用來孕出新生命。

### 兩性異形

好多動物，植物雌雄個體由大小，外貌都有明顯差異，即係兩性異形現象。一般，有：男性體型比女性要大、體毛比女性多，女性有個胸較明顯、臀部較大、脂肪比較高。其他物種入面，兩性差異可能再明顯，例如顏色同體重有差別。

## 人為性別

人類因自然法則斷定性別，就算經過青春期都唔同其他動物野獸，正常人係唔會性徵變態。因此有性別認同問題，或相關病態人士，就可以除男女先天兩性，重有更多「性別」或「等三性別」，特別係近年性別社會運動造成更多更多問題。由於外觀可能會難分真假，同有社會爭議性，而部份中文媒體試過搞錯下面三種「特殊性別」同佢個程度，以下再細分：

### 性別種類
* 跨性別，醫學名跨性別認知障礙症，有人出世後唔認同自己原生性別，要求（其他人認同，或尋求法律）身份上改變性別而唔係生理上。佢班友言行似異性，又可能會穿著異性服裝，即係有易服癖。部份人會被歧視佢亂入廁所，例如：男兒身走入女性專用車廂，甚至女廁同女子更衣室；而「中性女」就會被指係「男人婆」，對傳統社會造成一定影響。不過，亦有新聞例子係，色狼假扮跨性別人士進行性罪行，據報容易落手。
* 雙性人或叫做陰陽人，係罕見性別分化障礙病例，全球少過10宗，指或出現染色體問題，同一個人同時有男女特徵或性徵唔明顯，甚至有兩種性器官，當中生活可能受影響，有國家就因此進行強制性性別指定。而日本次文化入面有雙性人叫法：「扶他那裡」（日語：***'、***'、***'或者是***'）簡稱「扶他」。有線怪談電影曾因拍攝和合同色供，誤將在場人妖，當成此類。
* 變性人，貶稱人妖，指人用後天方法，將性徵改變，即「變性」，男變女，女變男。而**[[變性者]]**（）即係醫學分類到精神病學「性別轉換症」。話返轉頭，佢班人通常會尋求醫療援助，激素替代療法，其他性別轉換療法，整容，切J，假胸咩鬼都有。不過，泰國有行娛樂表演職業係有需要佢，就係指泰國變性人，重有人妖選美。LMF有首歌叫圍威喂，入面就有疑歧視人妖成份，因為話想叫雞，但隻雞一開聲就知係「人妖」（相信係男人太監聲），當中關鍵歌詞：「點知佢一開口就嚇到我成個人彈起...火都嚟...原來係人妖嚟！佢滷味，嚇餐死。」。

### 相關法律/議題
跨性別歧視，同性戀或同性婚姻合法化，社會、道德，自然，宗教問題。

## 睇埋
* 性選擇
* 性別平等
* 男權主義
* 女權主義
* 性別歧視
* 文法性別

## 參考
偉達耀路

**偉達耀路**（*Thanon Withayu*：即係**學院路**嘅意思）係曼谷商業區北面嘅大馬路，行南北方向慣穿披耶泰區，呢度舊時有好多學校，畀如曼谷大學，馬路名由此得嚟，但係有啲學生嫌名太舊，幫佢起咗個花名叫佢**無線路**（*Wireless Road*），連響度教書嘅外籍學者都咁叫，收尾連曼谷嘅英文地圖干脆正名、花名一齊登上。
團年飯

**團年飯**係唐人文化習俗之一，喺過年前嘅一餐晚飯，江南、粵港澳地區稱為**團年飯**，星馬地區稱為**團圓飯**，華北地區普遍稱為**年夜飯**，閩南同臺灣稱為**圍爐**，目的係為咗一家人團聚，通常喺年卅晚或年廿九大除夕食。但係近代人生活忙碌，未必可以約到大家喺大除夕一齊，團年飯亦可以喺農曆新年之前任何一日，亦可以係晏晝飯。

團年飯嘅餸都係有意頭嘅，有雞有魚有肉，髮菜蠔豉意味發財好事。

團年飯可以喺屋企食，亦可以喺酒樓食，唔少食肆都會推出團年飯套餐。

以前尊重長輩，埋位要分長幼次序，等齊人先開飯，而家就冇咁多規矩。

## 睇埋
* 盆菜
* 尾禡
* 無情雞
* 開年飯
新臺幣

**新臺幣**（），ISO 4217代號**TWD**（或簡稱為**NT$**、**NTD**），係中華民國國民政府撤退到臺灣後發行嘅法定貨幣，1949年6月15號開始流通。基本單位係**圓**，簡作**元**，國語口話用**塊**代**圓**；臺話以**箍**（白話字：）代**圓**。有人用**毛**代**角**。

目前發行銀仔包括：0.1圓（一角）、0.2圓（二角）、0.5圓（五角）、1圓、5圓、10圓、20圓及50圓。而銀紙單位就有：100圓、200圓、500圓、1000圓同2000圓。換算方式為：1圓＝10角＝100分。1角、2角同5角硬幣嘅發行量少，實際上亦幾乎冇用。日常生活只有郵票、汽油響計算單價時會用到角。例如響日常使用上，一般人如果要買0.5圓嘅郵票有兩種方法：一係買兩張，儲夠1圓，二係畀店方1圓，但店方唔會找錢（2000年後就冇呢種情況）。

存款利息，亦係四捨五入至1圓。如果需要，亦可以以角圓來作為交易媒介，但角圓限制每次唔可以用超過100個。

角圓（單個硬幣面額少過1圓）家陣多數用嚟收藏用，價值比面額重要貴。

## 簡史
### 區域貨幣
新臺幣嘅前身係臺幣，又叫做舊臺幣，響1946年5月22號開始發行。當初舊臺幣被定位為一種過渡時期嘅貨幣，日本殖台政府嘅臺灣銀行券同國民政府嘅臺幣一比一兌換。由於當時第二次世界大戰啱啱結束，中國國民黨同中共之間關係緊張，金融狀況唔穩定，因此臺灣未使用當時通行於中國嘅法幣、金圓券，另外再發行臺幣。

關於發行新臺幣原因嘅官方講法，係由於1948年上海爆發金融危機，連帶令舊臺幣幣值大幅貶值，造成臺灣物價急漲。

不過另一種關於發行新台幣原因嘅版本，指出係因為台灣日治時期結束初期，由於國共內戰嘅緣故，國民黨政府將台灣嘅民生物資，例如糖、米之類大量運送到中國大陸以供應戰爭所需物資，造成臺灣內部民生物資銳減、嚴重短缺，令臺灣嘅米價甚至比上海當地嘅米價重高（當時臺灣種米而上海唔種），造成臺灣嚴重通貨膨漲，一日三市，幣值急速貶值，就算有錢亦可能買唔起米。

1949年6月15號台灣省政府公布「臺灣省幣制改革方案」、「新臺幣發行辦法」，正式發行新台幣，明訂40,000元舊台幣兌換1元新台幣。1950年6月21號行政院發布命令，國幣單位保留銀元本位，而記帳單位自1950年7月1號起改為新臺幣，銀元同新臺幣以1949年12月29號最後牌告匯率固定為1銀元=新臺幣3元。

1956年8月29號中華民國「司法院大法官」釋字第63號解釋：「《妨害國幣懲治條例》第三條所稱偽造變造嘅幣券，係指國幣券而言。新臺幣地方性嘅幣券，如有偽造變造情事，應依刑法處斷。」

### 準國幣
1961年7月1號中央銀行在台復業，依照「中央銀行在臺灣地區委託臺灣銀行發行新臺幣辦法」，由中央銀行委託臺灣銀行發行，紙幣上印「臺灣銀行」字樣，法定地位比照國幣，成為今日中華民國法定貨幣。自1970年12月21號開始，銀紙上印「中華民國」，以昭公信。另外為因應金門、馬祖、大陳島等戰地嘅特殊需要，亦曾經發行限定喺呢啲地區流通嘅新臺幣金門、馬祖、大陳流通券，目前就已經取消。

1962年12月19號中華民國司法院大法官釋字第99號解釋：「臺灣銀行發行之新臺幣，自中央銀行委託代理發行之日起，如有偽造變造等行為者，亦應依妨害國幣懲治條例論科。」（大法官黃正銘有唔同意見書，認為喺程序上，唔應該受理中央銀行呢次聲請解釋，而喺實體上，未經立法程序新臺幣唔可以變為國幣。）

### 國幣
1992年原「銀元及銀元兌換券發行辦法」公告廢止，作為國幣嘅銀元喪失發行法源。由於國幣依中央銀行法規定由中央銀行發行，於是響2000年7月1號訂頒「中央銀行發行新臺幣辦法」，停止委託臺灣銀行發行，將新臺幣正式訂為國幣。各法律條文中原本以銀元做單位亦修法改做新臺幣。7月3號發行1000圓紙幣，上印字樣改為「中央銀行」，圖案嘅瑕疵喺2004年版已經移除。

2002年6月30號廢止「中央銀行在臺灣地區委託臺灣銀行發行新臺幣辦法」，7月1號起原委託臺灣銀行發行號新臺幣停止流通。

當時曾經有人質疑噉做係唔係為伸張「中華民國在臺灣為主權獨立國家」嘅主張，官方回應為：自1961年7月1號中央銀行在台復業起，新台幣發行單位法定就係中央銀行，中央銀行依據該行組織法規定，委託臺灣銀行發行，銀紙原印「臺灣銀行」僅代表實際發行單位。

## 目前流通號銀紙同銀仔

1000圓同500圓響2005年7月20號再度改版，增加原本只有2000圓先至有嘅光影變化箔膜，安全線改為光影變化箔膜式安全線。500圓嘅刷色變得更深，其餘圖樣就冇改變。

目前市面上所流通嘅銀紙之中兩佰元以及兩仟圓嘅銀紙，因民眾為避免收到偽鈔嘅風險，都甚少用，所以實屬罕見。

### 硬幣

*0.1圓同埋0.2圓，因為資料唔夠，而冇介紹。

### 銀紙

## 註


## 睇埋
*貨幣
*貨幣匯率表
*舊臺幣
*臺灣銀行券

## 出面網頁

*中央銀行
**新臺幣流通銀紙真偽之辨識
星加坡元

**星加坡元**，又叫**坡紙**（，SGD）係星加坡嘅法定貨幣嘅單位，用 **S$** 嚟做標記。一星加坡元可以細分做100「分」。

## 舊名
星幣以前叫「叻幣」，因為喺馬來文入面嘅「實叻」（Selat）就解做海峽。

## 歷史
1965年8月9號星加坡獨立，12月22號成立共和國，不過佢重係用馬來亞元。法定滙率係 8.5142 馬元兌 1 英鎊，3.06122 馬元兌 1 美元。 1967年6月12號，原本嘅聯合「貨幣基金委員會」停發馬幣，星加坡政府就自己發行星加坡元嚟代替，星加坡元同馬來亞元等值。同一年嘅11月18號，英鎊貶值，19號星加坡宣布新元嘅含金量唔變。1971年12月18號美元貶值之後，新元含金量重係唔變。1972年6月23號，英鎊浮動之後，星加坡元唔再孖住英鎊，改同美元掛鉤。1973年6月20日，星加坡實施浮動嘅實際匯率制。 

## 貨幣
星加坡貨幣分做紙幣同硬幣，近來亦都開始發行塑膠幣。目前喺星加坡流通嘅星加坡貨幣有： 

10000、1000、100、50、10、5、2蚊等面額嘅紙幣，另外有1蚊同50、20、10、5分鑄幣。

從「人像系列」開始之後，之後嘅系列會列喺下面： 

### 紙幣系列
*胡姬花系列（1967-1976）
*鳥系列（1976-1984）
*船系列（1984-1999）
*人像系列（1999 -），2元、5元及10元嘅面額於2006年發行塑膠製造版本

### 硬幣系列
*魚系列（1967 - 1985）
*花卉系列（1985 -）

## 紀念鈔
2007年六月二十七號，星加坡同汶萊一齊慶祝通貨交替協定簽定四十週年，而呢項協議就係喺1967年6月12號簽署嘅。因為咁樣星加坡同汶萊共同發行面額廿蚊嘅塑膠紀念鈔。相關嘅資料可以睇吓星加坡金融管理局嘅有關文獻，兩國政府各自發行樣式明顯唔同嘅紀念鈔，但係都係以黃色做主要色澤，同樣係（14.9 × 7.2cm）咁大嘅塑膠銀紙。除咗背脊個圖像幾乎一樣之外，佢嘅正面就有好大差異，汶萊方面用爪夷文寫佢嘅國家名號，而星加坡就係用拉丁字母拼寫佢本身嘅國號。星加坡版本似家下喺星加坡流通版「畫像版」，反而汶萊版本嘅紀念鈔就比較似佢哋2004年版嘅50蚊紙同埋100蚊紙。

呢啲鈔票都係限量版本，佢發行都係由兩邊各自檔案，並且一齊楔合版本嘅號碼，並互相對應印咗有「40th Anniversary Currency Interchangeability Agreement」嘅文字。另外，星加坡版本嘅鈔票上重印有兩國國號等等嘅紀念文字。呢啲鈔券剩係出咗一萬二千張，其中有一萬張係由星加坡金融管理局發行，另外嗰兩千張就由汶萊貨幣與金融局發行。上面嘅流通版本自2007年七月十六號起發行。

## 出面網頁
* 星加坡鈔票圖像
星加坡總統一覽

以下係**[[星加坡共和國]][[總統]]一覽**：
#1965—1970：尤索夫·伊薩（Yusof Bin Ishak，1910—1970）
#1970—1981：班傑明·亨利·薛爾思（Benjamin Henry Sheares，1907—1981）
#1981—1985：蒂凡那（Devan Chengara Veetil Nair，1923—2005）
#1985—1993：黃金輝（Wee Kim Wee，1915—2005）
#1993—1999：王鼎昌（Ong Teng Cheong，1936—2002）
#1999—2011：納丹（S. R. Nathan，1924—2016）
#2011—2017：陳慶炎（Tony Tan Keng Yam，1940—）
#2017—2023：哈莉瑪（Halimah Yacob，1954—）
#2023—：尚達曼（Tharman Shanmugaratnam，1957—）
星加坡總理一覽

以下係**[[星加坡共和國]][[總理]]一覽**：

#李光耀（Lee Kuan Yew，1959年6月3日-1990年11月28日在任）
#吳作棟（Goh Chok Tong，1990年11月28日-2004年8月12日在任）
#李顯龍（Lee Hsien Loong，2004年8月12日-2024年5月15日在任）
#黃循財（Lawrence Wong Shyun Tsai，2024年5月15日起在任至今)
薩丁島

**薩丁島**（意大利文：Sardegna），有譯**撒丁島**、**沙甸島**、**沙甸尼亞**，係意大利西南部一個島，亦係僅次於西西里島嘅地中海第二大島，喺法國科西嘉島南面。佢同時係意大利一個大區，首府卡利亞里。薩丁島係著名嘅休閒勝地，好多人會嚟度假。而沙甸魚亦係最初喺薩丁島捕獲而得名。
意大利半島

**意大利半島**或者叫**亞平寧半島**（）係南歐三大半島之一，喺地中海北部，形狀好似一隻靴。北起波河流域，南至地中海中心，長達1000公里。意大利大陸嘅大部分國土、聖馬連奴、梵蒂岡都喺意大利半島入面。
一二八事變

（），又叫**上海事變**（），係中國嘅戰事。民國廿一年（1932年）1月28號，日本侵略中華民國上海嘅淞、滬同埋閘北，而國軍第十九路軍抵抗，最後英國、美國調停，簽淞滬停戰協定，日本軍先至退兵。

## 註
日厘

**日厘**（Deli或者Belawan或者Belawan Deli）係印尼一埠，喺麻六甲海峽西便，日厘河口，近大城棉蘭。佢有船去馬來西亞庇能。日厘係印尼第二最忙嘅埠，排喺耶加達之後。

## 註

## 出面網頁
*
笠包

**笠包**（Rabaul）係巴布亞新畿內亞一埠，曾經係呢帶好繁盛嘅城。不過因為1994年火山爆發而覆歿。

海路上便，佢喺華南、香港、同南洋嘅沙巴同菲律賓，去澳洲東岸其中一路之上。

## 註
孟加失

**孟加失**（Makassar或Macassar或Mangkasar；孟加失文ᨀᨚᨈ ᨆᨀᨔᨑ），又叫**孟加錫**，係印尼一埠。因為當地國王畀任何人自由貿易，佢曾經係南洋貿易重鎮。

類:印尼城市
熱拿亞

**熱那亞**（，粵音似「**啫奴華**」）係意大利西北部一個重要嘅港口城市，排列地中海第二港口，僅次於馬賽，行政屬於利古里亞大區。

## 運動
熱拿亞木球及足球會同森多利亞足球會呢兩支球會都以熱那亞做主場。

## 旅遊
* 熱那亞水族館：歐洲最大嘅水族館
* 聖羅倫斯大教堂
* 舊港
* 總督宮
* 哥倫布故居

## 人物
* 哥倫布
美樂站

**美樂站**（樂讀洛，；）係個車站，代號010，屬單程車票第1收費區，有兩個月台，有3條輕鐵路綫經過，服務美樂站周圍嘅居民。

## 車站結構

### 車站周邊
*蝴蝶邨
*美樂花園
*蝴蝶灣泳灘
*蝴蝶灣公園
*屯門公眾騎術學校

### 鄰接車站

## 接駁交通
*港鐵巴士
**506 - 屯門碼頭 ↺ 兆麟苑（循環線）

## 上一站‧下一站
花露水

**花露水**係一種香水，用花制成，取其香氣。1808年係美國羅拔美利（Robert Murray）用橙花制成。中國亦有人研究自己嘅配方。

英文個Florida，係花咁解。
震旦方向

**震旦方向**係指山脈，由東北到西南。震旦係中國古稱，而中國大部份山都係東北向西南走，所以有咁嘅叫法。

## 註
甲 (天干)

**甲**，係干支嘅首位於天干第一，通常借用還曆來表示第一。五行歸木，指東屬陽。

## 起源
甲起源不明，然而常見於甲骨文、金文，出處早過殷商。甲字或為借用，或出自更古老符號。古代天干解釋，都象徵一年氣候循環，草木枯榮。按陳久金說，五行為一年變化流動分成五候，再二分陰陽成十月。故此天干為遠古十月曆遺留，而甲就第一個月，立春之後，以草木之種破甲而出，萌發之象。

按許慎撰說文，「甲，東方之孟，陽气萌動，从木戴孚甲之象。一曰人頭宐爲甲，甲象人頭。凡甲之屬皆从甲。𤰒，古文甲，始於十，見於千，成於木之象。」

前半為氣候之象，孟為第一，東方之孟即春季之初。中段講甲為人頭，甲字出於保護頭部嘅甲。甲骨文、金文，甲字為有四方框中有個唔相連嘅十字 ，亦有省畧四方框嘅寫法。

有關天干同氣候循環意味，亦可見於漢書律曆志，「出甲於甲，奮軋於乙，明炳於丙，大盛於丁，豐楙於戊，理紀於己，斂更於庚，悉新於辛，懷任於壬，陳揆於癸。」如此講到萬物同季節盛衰。所謂出甲於甲，就喺甲時就種子發芽，破甲而出，同春季有莫大關係。故此甲為一年初春，一年分十月之第一個月。

## 王名
夏商諸王都有以天干入名。以甲為名有太甲、孔甲、祖甲等。

## 方位

天干、地支、八卦借用指示方位，合成二十四方位。甲喺東面，寅卯之間，相對西洋方位七十五度，範圍則前後各七度半。

## 含甲嘅干支
*甲子
*甲戌
*甲申
*甲午
*甲辰
*甲寅

01
己 (天干)

**己**係天干第六，通常借用表示第六，例如喺有機化學入面，「己」可以用嚟表示化合物有6粒碳原子：己烷（hexane）、己酸（hexanoic acid）、己醇（hexanol）等等。

## 含己嘅干支
*己巳
*己卯
*己丑
*己亥
*己酉
*己未
馬些路達施華祖利亞

（；），簡稱**馬些路**，係巴西傳奇足球員，通常係打左閘，亦都可以打翼鋒，曾經踢過皇馬同富明尼斯，2024年11月掛靴。佢個仔安素艾維斯都係球員，不過係踢前鋒同代表西班牙，宜家係皇馬青年軍成員。

## 攷

## 出面網頁
* 
* 
* 

類:奧林比亞高斯球員
庚 (天干)

**庚**係天干第七。通常用來講第七。

## 含庚嘅干支
*庚午
*庚辰
*庚寅
*庚子
*庚戌
*庚申
輕鐵車廠站

**輕鐵車廠站**係香港車站之一，代號020，屬於單程車票嘅第1收費區，一共有2個月台，有3條輕鐵路線途經呢個站，為輕鐵車廠站周邊地區嘅居民提供服務，設有行人天橋來往新屯門中心。

## 車站結構

### 車站周邊
*輕鐵車廠
*新屯門中心
*富健花園
*屯門高爾夫球中心
*屯門康樂體育中心

### 鄰接車站

## 接駁交通
*港鐵巴士
**506 - 屯門碼頭 ↺ 兆麟苑
*九巴
**59A - 屯門碼頭 ↔ 葵芳（葵翠邨）（平日日間服務）
**59M - 屯門碼頭 ↔ 荃灣站
**59X - 屯門碼頭 ↔ 旺角東站
**259C - 新屯門中心 → 尖沙咀（上晝繁忙時間服務）
**259D - 龍門居 ↔ 油塘
*城巴
**962 - 銅鑼灣摩頓台 ↔ 龍門居（繁忙時間服務）
**B3 - 屯門碼頭 ↔ 深圳灣口岸
*專線小巴
**41 - 龍門居 ↔ 置樂街市
**44 - 屯門碼頭 ↔ 上水站
**44B - 屯門碼頭 ↔ 落馬洲轉車站（皇巴士總站）
*屋邨巴士
**新屯門中心 → 灣仔（只喺朝早繁忙時間提供服務）
**新屯門中心 → 尖沙咀（只喺朝早繁忙時間提供服務）

## 車站歷史
**輕鐵車廠站**填海之前係蝴蝶灣中間嘅白角，因此通車初時叫做**白角站**，後嚟因為附近嘅輕鐵車廠而改名。

## 上一站‧下一站
庚

**庚**係唐字，可以指：

*庚 (天干)，天干第七。
*年齡，問人年齡嗰陣會問人「貴庚」。
壬 (天干)

**壬**係天干第九。通常用來講第九。

## 含壬嘅干支
*壬申
*壬午
*壬辰
*壬寅
*壬子
*壬戌
癸

**癸**係天干第十。通常用來講第十（最後）。

## 含癸嘅干支
*癸酉
*癸未
*癸巳
*癸卯
*癸丑
*癸亥
子

**子**係唐字，原本係細路仔咁解，亦可以指：
*子 (地支)，地支第一。
*動物嘅卵子，例如魚子、蟹子、蝦子。
*子氏，商朝國王嘅姓。
*子爵，一種爵位。
*子部，中文部首。
子 (地支)

**子**係地支第一。有時借用來講第一，循還原一個甲子喺時間方面，子對應23:00到01:00；月份方面，子對應農曆三月或冬月。

子對應嘅生肖係鼠。

## 子年大件事
### 近代中國
* 1900年：八國聯軍
* 1924年：江浙戰爭
* 1936年：西安事變
* 1948年：太原戰役
* 1960年：中國大饑荒
* 1972年：六一八雨災
* 1984年：中越老山戰役
* 1996年：麗江地震
* 2008年：汶川地震
* 2020年：武漢肺炎

## 含子之干支
*甲子
*丙子
*戊子
*庚子
*壬子

## 參考